Ο δημιουργός Vince Gilligan έχτισε σιγά σιγά, επεισόδιο με το επεισόδιο ένα πραγματικό αριστούργημα. Η πρώτη σεζόν μπορεί σε μερικούς να φανεί ότι εξελίσσεται λίγο αργά, αλλά όταν δεις την σειρά μέχρι το τέλος θα σεβαστείς κάθε επεισόδιο και λεπτό από το story του Breaking Bad.

Ο Bryan Cranston είναι ο σταρ της ομάδας, αυτός που τράβηξε τα φώτα επάνω του και αυτός που σάρωσε τα βραβεία Emmy, αλλά και η ομάδα έπαιξε για αυτόν. Ένα υπόλοιπο cast με ρολίστες που όσο βλέπετε την σειρά τόσο θα τους θεωρείτε απαραίτητους. Και εκεί είναι η επιτυχία του Vince Gilligan ότι κατάφερε να κάνει αυτό το αριστούργημα χωρίς εντυπωσιασμούς και σκηνοθετικά τρικ, απλά λέγοντας την ιστορία. Κάτι απλό αλλά πολύ δύσκολο όπως αποδεικνύεται και από άλλες καλές σειρές που στον βωμό του εντυπωσιασμού και της περισσότερης τηλεθέασης ξεχειλώνουν το story με άσκοπα πολλούς κύκλους. 

Το Breaking Bad ολοκληρώθηκε το 2012 και αν δεν είστε μέσα σε αυτούς τους πολλούς που το έχουν δει, πρέπει να το ξεκινήσετε άμεσα.