Έχω δει μόνο 5 επεισόδια από την νέα σειρά του καναλιού USA οπότε είναι λίγο πρώιμο να μπορέσει κάποιος να βγάλει ασφαλή συμπεράσματα σε μια τηλεοπτική σειρά. Παρόλα αυτά όταν έχεις δει πολύ αμερικανική τηλεόραση μπορείς να βγάλεις κάποια πρώτα θετικά ή αρνητικά. Τα δικά μου θετικά που βρήκα στο colony είναι η πολύ καλή σκηνοθεσία που σε "ψηνει" αργά και χωρίς βιασύνες για το story που εξελίσσεται επεισόδιο με το επεισόδιο,  στα θετικά και η πολύ καλή Sarah Wayne Callies, που μάλλον βρήκε μια ακόμα πετυχημένη σειρά για να προσθέσει το όνομά της μετά το prison break και το walking dead. Στα αρνητικά θα έβαζα το μερικές φορές υπερβολικά αργό τεμπο (είπαμε να μας ψησει, όχι και να γίνουμε κάρβουνο)  αλλά και ο Είμαι-πάντα-ωραίος-και-το-ξέρω-Josh Holloway. Για να μην παρεξηγηθώ δεν είναι κακός στον ρόλο του αλλά αν κάποιος τον δει στο lost δέκα χρόνια πριν και μετά τον δει στο colony... Ε,  δεν θα βρει και μεγάλες διαφορές.