Ο 47χρονος Thomas Jane έχει αποδείξει έως τώρα στην καριέρα του ότι μπορεί να παίξει με άνεση badass ρόλους, όπως τον είδαμε να κάνει στο The Punisher (2004). Πρόσφατα ο Frank Darabont, δημιουργός του "The Walking Dead" αποκάλυψε ότι ο Jane ήταν έτοιμος να παίξει το θρυλικό ρόλο του Rick Grimes στη σειρά (που παίζει με επιτυχία ο Andrew Lincoln). Όπως αποκάλυψε, αρχικά δημιουργούσε τη σειρά για το HBO, κανάλι στο οποίο ανήκουν σειρές όπως το Game of Thrones, το Boardwalk Empire και το True Detective. Τη στιγμή που γινόταν αυτό, ο Thomas Jane είχε στο βιογραφικό του πολύ επιτυχημένους ρόλους, σε αντίθεση με τον Andrew Lincoln ο οποίος ήταν σχεδόν άγνωστος.

Όταν το HBO εγκατέλειψε το όλο εγχείρημα, το AMC το εκμεταλλεύθηκε και απέκτησε τα δικαιώματα. Ο Jane ενδιαφερόταν ακόμα να αναλάβει το ρόλο, όμως λόγω υποχρεώσεων στη σειρά "Hung" του HBO δεν μπορούσε να παραμείνει. Έτσι, ο Darabont στράφηκε στο Lincoln και η επιλογή αυτή ήταν ομολογουμένως εξαιρετική. Ας θυμηθούμε λοιπόν σε ένα βίντεο τις στιγμές που ο Rick Grimes αναγκάστηκε να σκοτώσει κάποιον άλλο άνθρωπο στις 5 πρώτες σεζόν του The Walking Dead.

&nbsp;

[embed]https://www.youtube.com/watch?v=hnAwVZupZ3Y[/embed]

&nbsp;