<strong>ΠΡΟΣΟΧΗ!!! Το post περιέχει spoilers για το 4ο επεισόδιο της 6ης σεζόν "Book of the Stranger"</strong>

&nbsp;

Η Daenerys Targaryen πρόσθεσε άλλη μια επική σκηνή στο παλμαρέ της στο χθεσινοβραδινό επεισόδιο του Game of Thrones. Δεν ξέφυγε απλά από τους Ντοθράκι, αλλά το έκανε με τον πλέον εντυπωσιακό τρόπο, καίγοντας το ναό τους και παίρνοντας με το μέρος της άλλον ένα δυνατό στρατό. Η γυμνή σκηνή στο τέλος του επεισοδίου μας ξάφνιασε όλους, καθώς είχαμε ακούσει ότι η ηθοποιός Emilia Clarke που υποδύεται την Daenerys στη σειρά είχε ειδικό όρο στο συμβόλαιό της να μην κάνει άλλες γυμνές σκηνές και ότι είχε body double για τις επίμαχες σκηνές που είχε γυρίσει έως και την 5η σεζόν. Όπως δήλωσε η ίδια η Clarke, την είχαν μπερδέψει με την Oona Chaplin (έπαιζε τη γυναίκα του Ρομπ, Talisa και την είδαμε στην 3η σεζόν) και η ίδια ποτέ δε χρησιμοποίησε body double.

<img class="alignnone  wp-image-2661" src="http://www.playit.gr/wp-content/uploads/2016/05/1-1.jpg" alt="1" width="974" height="547" />

Στην συνέντευξή της στο Entertainment Weekly (δημοσιεύθηκε σήμερα), δήλωσε: «Θέλω να θυμίσω στον κόσμο ότι η τελευταία φορά που έβγαλα τα ρούχα μου ήταν στην 3η σεζόν», και πρόσθεσε: «Έχει περάσει αρκετός καιρός. Τώρα είμαστε στην 6η σεζόν. Και είμαι εγώ στις γυμνές σκηνές, υπερήφανη και δυνατή!  Απλά αισθάνομαι χαρούμενη που μπορώ να δηλώσω ναι, δε χρησιμοποίησα body double!». Ορίστε και η επίμαχη σκηνή!

<img class="alignnone  wp-image-2662" src="http://www.playit.gr/wp-content/uploads/2016/05/giphy-1-5.gif" alt="giphy (1)" width="864" height="486" />