<strong>ΠΡΟΣΟΧΗ!!! ΤΟ ΑΡΘΡΟ ΠΕΡΙΕΧΕΙ SPOILERS ΓΙΑ ΤΟ 3ο ΕΠΕΙΣΟΔΙΟ ΤΗΣ 6ης ΣΕΖΟΝ!!!</strong>

&nbsp;

Με το επικό flashback στο Tower of Joy στο 3ο επεισόδιο tης 6ης σεζόν του Game of Thrones, το δράμα του HBO ξεκίνησε και επίσημα να «εξερευνεί» πρόσωπα και πράγματα στα οποία δεν έχουν φτάσει ακόμα τα βιβλία του George R.R. Martin. Δυστυχώς δεν είδαμε ακόμη την ετοιμοθάνατη Lyanna Stark , ακούσαμε όμως τις κραυγές της οι οποίες ενίσχυσαν τις ελπίδες μας για τη γνωστή θεωρία R+L=J. Η σκηνή ήταν σε γενικές γραμμές όπως την περιμέναμε, όμως ένα πράγμα ήταν που μας εξέπληξε και απειλεί να ανατρέψει όλα όσα ξέραμε έως τώρα για τη δημοφιλή σειρά.

Κατά τη διάρκεια της επιστροφής του μαζί με τον Three-Eyed Raven στο παρελθόν για να δει την επική μονομαχία ανάμεσα στον πατέρα του και στον Ser Arthur Dayne, ο Bran Stark ενέδωσε στην παρόρμηση της στιγμής και φώναξε στον πατέρα του την ώρα που ο τελευταίος ανέβαινε τα σκαλιά του πύργου. Προς έκπληξη όλων, ο νεαρός Ned Stark έδειξε ότι τον άκουσε και γύρισε, χωρίς φυσικά να μπορεί να τον δει.

<img class="alignnone size-full wp-image-2657" src="http://www.playit.gr/wp-content/uploads/2016/05/WHQDjdz-Imgur.gif" alt="WHQDjdz - Imgur" width="718" height="404" />

Ο Three-Eyed Raven παρενέβει και επέστρεψε με το Bran στο παρελθόν, δείχνοντας αρκετά προβληματισμένος. «Το παρελθόν έχει ήδη γραφτεί, το μελάνι έχει στεγνώσει» αρκέστηκε να πει στον νεαρό Stark. Παρόλα αυτά, αρκετοί πιστεύουν ότι η σκηνή αυτή αλλάζει τα πάντα στη σειρά. Υπάρχει μια θεωρία που προέκυψε μετά το επεισόδιο, η οποία υποστηρίζει ότι η «εξερεύνηση» των ικανοτήτων του Bran θα έχει καταλυτικό ρόλο στην επανάσταση του Robert Baratheon. Σύμφωνα με τη θεωρία αυτή, ο Bran θα ανακαλύψει ότι οι άλλοι μπορούν να τον ακούν κατά τη διάρκεια των οραμάτων του, αλλά δε θα έχει συνειδητοποιήσει ότι το μόνο που ακούν είναι ψίθυροι. Έτσι, θα προσπαθήσει να λογικέψει τον βασιλιά Aerys Targaryen σε κάποιο από τα οράματά του. Ο βασιλιάς όμως θα ακούει μόνο ψιθύρους, με αποτέλεσμα να χάσει τα λογικά του. Όταν το καταλάβει ο Bran θα προσπαθήσει να διορθώσει την κατάσταση, όμως το μόνο που θα καταφέρει θα είναι να κάνει τα πράγματα χειρότερα. Ο «τρελός βασιλιάς» Aerys καίει ζωντανο τον παππού του Bran,την ώρα που ο τελευταίος προσπαθεί απεγνωσμένα να τον σταματήσει, όμως ο βασιλιάς ακούει μόνο ψιθύρους. Με λίγα λόγια, ο Bran άθελά του ξεκινάει όλη την ιστορία του Game of Thrones!

Σίγουρα η θεωρία αυτή φαντάζει κάπως υπερβολική, όμως αν αναλογιστούμε ότι ένα επεισόδιο πριν ο Jon Snow επέστρεψε από τους νεκρούς, όλα φαντάζουν πιθανά!