Κάποτε οι σειρές θεωρούνταν από την πλειοψηφία του κόσμου κατώτερης ποιότητας από τις ταινίες, κάτι που δεν απείχε και πολύ από την πραγματικότητα. Τα τελευταία 25 χρόνια όμως αποτέλεσαν μια «χρυσή εποχή» για την τηλεόραση με τις τηλεοπτικές παραγωγές να θεωρούνται πλέον τουλάχιστον ανάλογης ποιότητας με τις αντίστοιχες της μεγάλης οθόνης και με το μέλλον να προδιαγράφεται ακόμη πιο σπουδαίο, καθώς τα κανάλια της καλωδιακής τηλεόρασης βρήκαν νέο ανταγωνισμό από πλατφόρμες προβολής βίντεο σε πραγματικό χρόνο, με τρανότερο παράδειγμα το Netflix.

Εν μέσω ενθουσιασμού γι αυτά που έρχονται, ας δούμε ποιες ήταν οι 25 καλύτερες σειρές σε αυτά τα 25 χρόνια. Η λίστα που ακολουθεί βασίστηκε στα εξής 4 κριτήρια: 1) Το rating στο IMDB (άποψη του κοινού), 2) To rating στο metacritic (άποψη των κριτικών), 3) Ο αριθμός των ατόμων που έχουν ψηφίσει τη σειρά στο IMDB και 4) Οι χρυσές σφαίρες που έχει κερδίσει η σειρά. Εδώ να τονίσω ότι στη λίστα δεν συμπεριλαμβάνονται κωμικές σειρές ή animation, καθώς δε μπορούν να συγκριθούν με τις υπόλοιπες της λίστας. Αυτές είναι λοιπόν οι καλύτερες σειρές της τελευταίας 25ετίας.

<strong>25)</strong><em><strong> 24 (2001-2010)</strong></em>

<img class="alignnone size-full wp-image-2404" src="http://www.playit.gr/wp-content/uploads/2016/04/25-24.jpg" alt="25) 24" width="1920" height="1080" />

Όταν 1η σεζόν της σειράς κυκλοφόρησε στους δέκτες μας το 2001, η πρωτότυπη δομή των επεισοδίων, όπου κάθε μονόωρο επεισόδιο ήταν ίσο με 1 ώρα πραγματικού χρόνου στη σειρά, έκανε τους θεατές να το λατρέψουν αμέσως. Εναρμονισμένος με το πολιτικό κλίμα εκείνης της εποχής (ελέω 9/11), ο Kiefer Sutherland ήταν ο Jack Bauer, επικεφαλής των χερσαίων επιχειρήσεων της αντιτρομοκρατικής μονάδας του Los Angeles. Η σειρά έγινε το θρίλερ κατασκοπίας με τη μεγαλύτερη διάρκεια στην ιστορία της TV, όταν ολοκληρώθηκε μετά από 8 επιτυχημένες σεζόν. Πρόσφατα, ο Jack Bauer έκανε αρκετά επιτυχημένη επιστροφή με τη μίνι σειρά "24:Live Another Day".

<strong>24)</strong><em><strong> True Detective (2014-)</strong></em>

<img class="alignnone size-full wp-image-2405" src="http://www.playit.gr/wp-content/uploads/2016/04/24-True-Detective.jpg" alt="24) True Detective" width="1920" height="1080" />

Εδώ έχουμε μια μεγάλη διαφορά ποιότητας ανάμεσα στις 2 σεζόν της σειράς. Στην 1η σεζόν του "True Detective", η οποία αποτελείται από 8 επεισόδια βλέπουμε την ιστορία δύο ντετέκτιβ, των Marty και Rust και την υπόθεση που τους κατέστρεψε αλλά ταυτόχρονα έως ένα βαθμό τους έσωσε. Η σειρά επιβεβαίωσε ότι ο McConaughey πλέον ανήκει στους κορυφαίους ηθοποιούς της γενιάς μας, με τον πάντα καλό Harrelson να τον συμπληρώνει ιδανικά. Τα γυρίσματα έγιναν στην παρακμιακή εξοχή της Louisiana, κάτι που ενίσχυσε το πεσιμιστικό κλίμα που χαρακτηρίζει τη σειρά και την καθιστά μοναδική στο είδος της. Η 2η σεζόν δεν κατάφερε να ανταποκριθεί στις προσδοκίες παρά το εξαιρετικό cast, όμως το "True Detective" παρέμεινε στο μυαλό όλων μία από τις καλύτερες σειρές των τελευταίων 5 χρόνων.

<strong>23)</strong><em><strong> The X-Files (1993-)</strong></em>

<img class="alignnone  wp-image-2407" src="http://www.playit.gr/wp-content/uploads/2016/04/23-The-X-Files.jpg" alt="23) The X-Files" width="1380" height="775" />

Καθορίζοντας ολόκληρη τη δεκαετία του 90, το "The X-Files" δεν ήταν απλά μια σειρά. Ήταν ένα φαινόμενο. Με πρωταγωνιστικό δίδυμο τους David Duchovny και Gillian Anderson ως οι πράκτορες του FBI Mulder και Scully, η σειρά παρουσίαζε τις προσπάθειές τους να λύσουν ανεξιχνίαστες υποθέσεις μεταφυσικού περιεχομένου. Η σειρά γρήγορα έγινε μεγάλη επιτυχία και εκτόξευσε τις καριέρες των δύο πρωταγωνιστών της. Κατα τη διάρκεια των 9 σεζόν της σειράς, γίνονταν συνεχείς αλλαγές, όμως η σειρά διατήρησε το κοινό της. Η μεγάλη απήχηση της σειράς οδήγησε στη δημιουργία δύο ταινιών, καθώς και στη φετινή συνέχεια για μία σεζόν, χωρίς όμως ιδιαίτερη επιτυχία.

<strong>22)</strong><em><strong> Better Call Saul (2015-)</strong></em>

<img class="alignnone  wp-image-2408" src="http://www.playit.gr/wp-content/uploads/2016/04/22-Better-Call-Saul.jpg" alt="22) Better Call Saul" width="1380" height="813" />

Η σειρά αποτέλεσε τη μεγάλη έκπληξη του περσινού καλοκαιριού, καθώς οι περισσότεροι πίστευαν πως θα έμενε στη σκιά του "Breaking Bad". Όμως, το "Better Call Saul" κατάφερε να σταθεί στο ύψος των περιστάσεων, κάτι που οφείλει κυρίως στο χαρισματικό πρωταγωνιστή του Bob Odenkirk, ο οποίος εδώ πέρα από το εξαιρετικό χιούμορ του δείχνει και άλλες πτυχές του χαρακτήρα του. Η κινηματογραφία είναι εκπληκτική, με την κάμερα να «δείχνει» από διάφορες οπτικές γωνίες, ενώ το σενάριο και η σκηνοθεσία είναι στο υψηλό επίπεδο που τα είχαμε συνηθίσει και στο "Breaking Bad".

<strong>21)</strong> <em><strong>Mr. Robot (2015-)</strong></em>

<img class="alignnone  wp-image-2409" src="http://www.playit.gr/wp-content/uploads/2016/04/21-Mr-Robot.jpg" alt="21) Mr Robot" width="1376" height="774" />

Η σειρά αποτελεί ένα κλειστοφοβικό ταξίδι μέσα στο μοντέρνο καπιταλισμό και στο εύθραυστο μυαλό του ανθρώπου, παίρνοντας ένα μεγάλο ρίσκο. Όμως, η καθηλωτική ερμηνεία του πρωταγωνιστή Rami Malek, η εξαιρετική κινηματογραφία και το συμπαγές παρά τις ανατροπές σενάριο συμβάλλουν στη δημιουργία μιας ξεχωριστής σειράς, όπου κάθε επεισόδιο φαντάζει καλύτερο από το προηγούμενο, μέχρι το ανατρεπτικό φινάλε.

<strong>20)</strong> <em><strong>Boardwalk Empire (2010-2014)</strong></em>

<img class="alignnone size-full wp-image-2410" src="http://www.playit.gr/wp-content/uploads/2016/04/20-Boardwalk-Empire.jpg" alt="20) Boardwalk Empire" width="3000" height="1528" />

Το "Boardwalk Empire" μας πηγαίνει πίσω στην ποτοαπαγόρευση για να δούμε την αληθινή ιστορία ενός πολιτικού που συνεργαζόταν με τη μαφία. Η σειρά έχει ότι θα περίμενε κανείς από ένα δράμα του HBO: καλογραμμένους χαρακτήρες, εξαιρετικό σενάριο, λεπτομέρεια στα σκηνικά και ένα ιδιαίτερα αξιόλογο cast. Υπάρχουν αρκετά επεισόδια που ίσως κουράσουν κάποιους και θεωρηθούν βαρετά από άλλους, όμως οι εξαιρετικές ερμηνείες αποζημιώνουν τον θεατή, με πρώτο και καλύτερο το μοναδικό Steve Buscemi.

<strong>19)</strong> <em><strong>Justified (2010-2015)</strong></em>

<img class="alignnone size-full wp-image-2411" src="http://www.playit.gr/wp-content/uploads/2016/04/19-Justified.png" alt="19) Justified" width="2137" height="1289" />

Δε γίνεται κάποιος να μιλήσει για το "Justified" χωρίς να αναφέρει τον Walton Goggins στο ρόλο του Boyd Crowder, ένας από τους πιο χαρισματικούς «κακούς» στην ιστορία της τηλεόρασης. Αρχικά, το σενάριο έλεγε ότι ο Crowder θα πεθάνει στον πιλότο, όμως οι δημιουργοί της σειράς αποφάσισαν να τον κρατήσουν ζωντανό, και στη διάρκεια των 6 σεζόν που ακολούθησαν, η ιδιόμορφη σχέση που ανέπτυξε με τον χαρακτήρα του Timothy Olyphant Rayland Givens αποτέλεσε και όλο το «ζουμί» της σειράς. Σίγουρα μέσα σε αυτές τις σεζόν υπήρξαν και ατυχείς στιγμές, όμως η λυρικότητα των διαλόγων και η εξαιρετική απεικόνιση μιας περιοχής των ΗΠΑ που σπάνια βλέπουμε στις οθόνες μας κράτησαν τη σειρά ψηλά στις προτιμήσεις των θεατών, κάτι στο οποίο συνέβαλλε και ο σωστός συνδυασμός δράματος, δράσης και χιούμορ που τη χαρακτήριζε.

<strong>18)</strong> <em><strong>Battlestar Galactica (2004-2009)</strong></em>

<img class="alignnone  wp-image-2412" src="http://www.playit.gr/wp-content/uploads/2016/04/18-Battlestar-Galactica.jpeg" alt="18) Battlestar Galactica" width="1373" height="824" />

Οι σειρές επιστημονικής φαντασίας πάντα απευθύνονταν σε ένα περιορισμένο κοινό. Ίσως γι αυτό το "Battlestar Galactica" δεν είναι ευρέως γνωστό, όμως οι λάτρεις του sci-fi το χαρακτηρίζουν την κορυφαία σειρά του είδους. Το σενάριο είναι πολύ καλό, το cast αξιόλογο, με τη σειρά να λειτουργεί περισσότερο σαν δράμα και να ασχολείται με θεματικές που ξεπερνουν το είδος, όπως η τρομοκρατία, ο ρατσισμός και η εσωτερική ασφάλεια. Σε κάποια σημεία θυμίζει λίγο σαπουνόπερα, όμως σε γενικές γραμμές μιλάμε για μια ιδιαίτερα αγαπητή σειρά που άφησε εποχή στο είδος της επιστημονικής φαντασίας.

<strong>17)</strong> <em><strong>House M.D. (2004-2012)</strong></em>

<img class="alignnone size-full wp-image-2413" src="http://www.playit.gr/wp-content/uploads/2016/04/17-House-M.D..jpg" alt="17) House M.D." width="2560" height="1708" />

H σειρά έχει κατά κάποιο τρόπο το δικό της Sherlock Holmes, καθώς ο πρωταγωνιστής είναι πανέξυπνος, αλαζόνας και εθισμένος σε ουσίες, θυμίζοντας έντονα το δημιούργημα του Arthur Conan Doyle. Ο Hugh Laurie ήταν άγνωστος στο κοινό των ΗΠΑ όταν πρωτοξεκίνησε η σειρά, αλλά ένας ιδιαίτερα δημοφιλής κωμικός στη Μεγάλη Βρετανία. Στο "House M.D.", αποτυπώνει τον Dr Gregory House ως ένα ιδιοφυές, συναρπαστικό αλλά όχι ιδιαίτερα συμπαθές στους γύρω του άτομο. To αποτέλεσμα ήταν ο House να γίνει ένας από τους πιο δημοφιλείς χαρακτήρες όλων των εποχών και η σειρά, η οποία είναι καλογραμμένη και με αρκετές δόσεις χιούμορ, να θεωρείται η καλύτερη στο είδος της.

<strong>16)</strong> <em><strong>Downton Abbey (2010-2015)</strong></em>

<img class="alignnone  wp-image-2414" src="http://www.playit.gr/wp-content/uploads/2016/04/16-Downtown-Abbey.jpg" alt="16) Downtown Abbey" width="1376" height="688" />

Μπορεί να έχουμε περάσει τα χρόνια που η τηλεόραση έδειχνε δεκάδες σαπουνόπερες. Υπάρχει όμως μια σειρά που αποδεικνύει ότι οι σαπουνόπερες είναι ακόμη δημοφιλείς, και δεν είναι άλλη από το "Downton Abbey" τη δραματική σειρά που καταπιάνεται με μία αριστοκρατική οικογένεια της Μεγάλης Βρετανίας στις αρχές του 20ου αιώνα. Βλέπουμε μια αρκετά αντιπροσωπευτική εικόνα των κοινωνικών, πολιτικών, οικονομικών και ιστορικών δυνάμεων που επηρέασαν τις ζωές των οικονομικών τάξεων εκείνης της εποχής, χωρίς φυσικά να λείπει και το απαραίτητο ρομάντζο. Το σενάριο είναι υψηλού επιπέδου και το πλούσιο cast κράτησε αμείωτο το ενδιαφέρον του κοινού στις 6 σεζόν διάρκειας της σειράς.

<strong>15)</strong> <em><strong>Deadwood (2004-2006)</strong></em>

<img class="alignnone  wp-image-2415" src="http://www.playit.gr/wp-content/uploads/2016/04/15-Deadwood.jpg" alt="15) Deadwood" width="1373" height="858" />

Η σειρά δεν είχε ιδιαίτερο βάθος, αυτό όμως ήταν και το μόνο που μπορούσε κάποιος να της καταλογίσει. Ακόμα και σήμερα, προκαλεί θαυμασμό η εξαιρετική δουλειά στο σενάριο, παρουσιάζοντας με τον καλύτερο δυνατό τρόπο χαρακτήρες βγαλμένους από παλιό western. Σίγουρα, δεν έχουμε δει μέχρι σήμερα κάτι ανάλογο σε σειρά. Τα εξαιρετικά κοστούμια, το ταλαντούχο cast, η καλή ανάπτυξη χαρακτήρων, οι ενδιαφέρουσες παράλληλες ιστορίες και μία δόση ιστορικών γεγονότων συνθέτουν μια ιδιαίτερα ελκυστική σειρά που άφησε εποχή.

<strong>14)</strong> <em><strong>House of Cards (2013-)</strong></em>

<img class="alignnone  wp-image-2416" src="http://www.playit.gr/wp-content/uploads/2016/04/14-House-of-Cards.jpg" alt="14) House of Cards" width="1370" height="912" />

Το "House of Cards" απέδειξε μετά από αρκετό καιρό ότι υπάρχει μέλλον στην τηλεόραση για το είδος του πολιτικού δράματος. Ο Kevin Spacey αποδεικνύει για μία ακόμα φορά ότι είναι ιδανικός σε ρόλους «κακών» που αρέσκονται στο να χειρίζονται τους άλλους με τρόπο που εξυπηρετεί τις προσωπικές τους επιδιώξεις. Η σειρά είναι βαθιά κυνική προς την πολιτική και τους ανθρώπους, δείχνοντάς μας πόσο εύκολα η δύναμη και η φιλοδοξία μπορούν να οδηγησουν στη διαφθορά.

<strong>13)</strong><em><strong> Lost (2004-2010)</strong></em>

<img class="alignnone  wp-image-2417" src="http://www.playit.gr/wp-content/uploads/2016/04/13-Lost.jpg" alt="13) Lost" width="1376" height="775" />

Η σειρά είχε επιτυχιά απ' την πρώτη κιόλας σεζόν και συγκέντρωσε ένα μεγάλο fan base. Ακολουθεί μια ομάδα επιζώντων σε ένα μυστηριώδες νησί στο Νότιο Ειρηνικό Ωκεανό, μετά τη συντριβή του αεροπλάνου που τους μετέφερε από Sydney προς Los Angeles. Χρησιμοποιώντας flashbacks για να μας πει την ιστορία του κάθε επιζώντα, η σειρά κρατούσε σε αγωνία τους θεατές καθώς δεν αποκάλυπτε πολλά για την πλοκή. Περιλαμβάνοντας και στοιχεία επιστημονικής φαντασίας, το "Lost" διατήρησε το momentum του για 6 σεζόν, μέχρι το αμφιλεγόμενο φινάλε του.

<strong>12)</strong> <em><strong>Dexter (2006-2013)</strong></em>

<img class=" wp-image-2418" src="http://www.playit.gr/wp-content/uploads/2016/04/12-Dexter.jpg" alt="Michael C. Hall as Dexter Morgan and Jennifer Carpenter as Debra Morgan in Dexter (Season 8, episode 12) - Photo: Randy Tepper/Showtime - Photo ID: Dexter_812_1076" width="1378" height="776" />

Σίγουρα το "Dexter" είχε πτωτική τάση μετά την 1η σεζόν του 2006, όμως το πρώτο μισό ήταν εξαιρετικό, όπως και κάποιες ατάκες προς το τέλος. Ο αγαπημένος ψυχοπαθής όλων έχασε τη μαγεία των πρώτων σεζόν, όμως οι δευτερεύοντες χαρακτήρες και οι guest stars σε κάθε σεζόν βοήθησαν να διατηρηθεί σχεδόν αμείωτο το ενδιαφέρον του κοινού. Στο τέλος, η συνολική εικόνα που μένει σε κάποιον που είδε τη σειρά είναι ότι πρόκειται για μια πολύ καλή σειρά με πρωτότυπο σενάριο.

<strong>11)</strong> <em><strong>The Walking Dead (2010-)</strong></em>

<img class="alignnone size-full wp-image-2419" src="http://www.playit.gr/wp-content/uploads/2016/04/11-The-Walking-Dead.jpg" alt="11) The Walking Dead" width="1600" height="600" />

Εαν σας αρέσουν οι μετα-αποκαλυπτικές ταινίες και σειρές και δεν έχετε δει το "The Walking Dead", ξεκινήστε το άμεσα. Τα φοβερά σκηνικά και οι «ζωντανοί-νεκροί» δεν είναι τα μόνα στοιχεία που κάνουν τη σειρά συναρπαστική. Ο συνεχής αγώνας των πρωταγωνιστών για επιβίωση και η ψυχολογική «κατάρρευση» των επιζόντων είναι αυτό που κάνει τη σειρά «τρομακτική» με πολλούς τρόπους. Έχει σπάσει αρκετά τηλεοπτικά ρεκόρ, και κάθε επεισόδιο κλείνει αφήνοντας κάποια εκκρεμότητα, κάνοντας τους θεατές να επιστρέφουν κάθε εβδομάδα για να μάθουν τι έγινε. Η σειρά είναι τόσο δημοφιλής, ώστε έχει και τη δική της εκπομπή, το "Talking Dead", η οποία συνοψίζει το τελευταίο επεισόδιο με τη βοήθεια ηθοποιών από το cast.

<strong>10)</strong> <em><strong>The Shield (2002-2008)</strong></em>

<img class="alignnone  wp-image-2421" src="http://www.playit.gr/wp-content/uploads/2016/04/10-The-Shield.jpg" alt="10) The Shield" width="1376" height="778" />

Όποιος νόμιζε ότι θα δει μία ακόμη αστυνομική σειρά με εξιχνιάσεις υποθέσεων διαψεύστηκε από το 1ο επεισόδιο, όπου μαθαίνουμε ότι ο νεττέκτιβ Vic Mackey και η ομάδα του είναι άκρως διεφθαρμένοι, σε σημείο να σκοτώσουν συναδέλφους τους για να μην αποκαλυφθούν. Ο Mackey έχει ξεκινήσει μια «σταυροφορία» κατά των εγκληματιών, με την ομάδα του να χρησιμοποιεί αντισυμβατικές και συχνά παράνομες μεθόδους. Ο ελληνικής καταγωγής Michael Chiklis είναι πάρα πολύ καλός στον πρωταγωνιστικό ρόλο, ενώ μετά την 5η σεζόν η σειρά γίνεται ακόμη πιο συναρπαστική, με την προσθήκη του πάντα εκφραστικού Forest Whitaker στο ρόλο ενός πράκτορα των εσωτερικών υποθέσεων που αποκτά «εμμονή» με την ομάδα του Mackey. To "The Shield" διήρκησε συνολικά 7 σεζόν, με το φινάλε του να ολοκληρώνει ιδανικά το story.

<strong>9)</strong> <em><strong>Homeland (2011-)</strong></em>

<img class="alignnone size-full wp-image-2422" src="http://www.playit.gr/wp-content/uploads/2016/04/9-Homeland.jpg" alt="Homeland, season three" width="2500" height="1500" />

Μετά το τέλος του "24", ο Howard Gordon ασχολήθηκε με το φιλόδοξο "Homeland", ένα ακόμη κατασκοπευτικό θρίλερ. Αρχικά, το story φάνταζε περιορισμένων δυνατοτήτων: Ένας Αμερικανός πεζοναύτης επιστρέφει από το Aφγανιστάν και σταδιακά αρχίζει να τον υποψιάζεται μια «ασταθής» πράκτορας της CIA για προδοσία. Όμως, η σειρά μας εξέπληξε ευχάριστα με τις συνεχείς ανατροπές της και κάθε φορά που φαινόταν να φτάνει σε αδιέξοδο, με διάφορα σκηνοθετικά τρικ ανανέωνε την εμπιστοσύνη των θεατών προς αυτή. Η σειρά έχει φτάσει αισίως στην 6η σεζόν, κάτι που οφείλει σε μεγάλο βαθμό στην εξαιρετική ερμηνεία της Claire Danes στο ρόλο της διπολικής Carrie Mathison.

<strong>8)</strong> <em><strong>Mad Men (2007-2015)</strong></em>

<img class=" wp-image-2423" src="http://www.playit.gr/wp-content/uploads/2016/04/8-Mad-Men.jpg" alt="Don Draper (Jon Hamm) and Megan Draper (Jessica Pare) - Mad Men - Season 5 - Gallery - Photo Credit: Frank Ockenfels/AMC" width="1378" height="776" />

Η δραματική σειρά μας μεταφέρει στη δεκαετία του 60 και στις καθημερινές περιπέτειες ενός στελέχους διαφημιστικής εταιρείας στην οδό Madison. Η ποιότητα του σεναρίου και των ηθοποιών, καθώς και η προσοχή στη λεπτομέρεια όσων αφορά την παραγωγή και τα κοστούμια της εποχής καθιέρωσε το "Mad Men" ως μία από τις κορυφαίες δραματικές σειρές της εποχής του. Το αργό τέμπο και το έντονο θεματικό περιεχόμενο έκανε πολλούς να προσπεράσουν τη σειρά, όμως η υψηλή ποιότητα της παραγωγής είναι απαράμιλλη. Η σειρά ολοκληρώθηκε φέτος μετά από 7 σεζόν.

<strong>7)</strong> <em><strong>Band of Brothers (2001)</strong></em>

<img class="alignnone size-full wp-image-2424" src="http://www.playit.gr/wp-content/uploads/2016/04/7-Band-of-Brothers.jpg" alt="7) Band of Brothers" width="1920" height="1080" />

Δημιούργημα μιας συνεργασίας γιγάντων ανάμεσα σε HBO και BBC, και με τους Steven Spielberg και Tom Hanks στην παραγωγή, η σειρά ακολουθούσε ένα τάγμα του στρατού των ΗΠΑ κατά τη διάρκεια του Β' Παγκοσμίου Πολέμου, ξεκινόντας με την προετοιμασία τους πριν τον πόλεμο και φτάνοντας στην περίφημη απόβαση στη Νορμανδία και, φυσικά στο τέλος του πολέμου. Το cast είναι πραγματικά εντυπωσιακό και βοηθάει στο να αποδωθούν σωστά και με ιστορική ακρίβεια οι χαρακτήρες, οι οποίοι βασίζονται σε αληθινή ιστορία. Έχοντας μερικά εντυπωσιακά για την εποχή σκηνικά, αλλά παρουσιάζοντας και τον ανθρώπινο παράγοντα, η μίνι σειρά αποτελεί τον ύστατο φόρο τιμής στη γενναιότητα όσων πολέμησαν στο Β' Παγκόσμιο Πόλεμο και θυμίζει έντονα τό άλλο αριστούργημα του Spielberg, την ταινία "Saving Private Ryan".

<strong>6)</strong> <em><strong>The Wire (2002-2008)</strong></em>

<img class="alignnone size-full wp-image-2425" src="http://www.playit.gr/wp-content/uploads/2016/04/6-The-Wire.jpg" alt="6) The Wire" width="1920" height="1080" />

Η σειρά μας μεταφέρει στη Βαλτιμόρη, όπου βλέπουμε διάφορες εκφάνσεις της πόλης, όπως το εμπόριο ναρκωτικών, την κυβέρνηση και το σχολικό σύστημα. Δημιούργημα του συγγραφέα και πρώην δημοσιογράφου αστυνομικού ρεπορτάζ David Simon, η σειρά διακρίθηκε για το ρεαλισμό της και την εξερεύνηση κοινωνικοπολιτικών θεματικών. Η χρήση άγνωστων σχετικά ηθοποιών εκείνης της εποχής στους πρωταγωνιστικούς ρόλους, καθώς και η ζοφερή απεικόνιση των πραγμάτων ήταν το μυστικό της επιτυχίας κατά τη διάρκεια των 5 σεζόν της σειράς.

<strong>5)</strong> <em><strong>Fargo (2014-)</strong></em>

<img class="alignnone size-full wp-image-2426" src="http://www.playit.gr/wp-content/uploads/2016/04/5-Fargo.jpg" alt="5) Fargo" width="1920" height="1080" />

Ένα remake παλαιότερης ταινίας ή σειράς είναι πάντα ένα μεγάλο ρίσκο, πόσο μάλλον στην περίπτωση του "Fargo" όπου η ταινία των αδερφών Coen, στην οποία βασίστηκε η σειρά αποτελούσε μία από τις κορυφαίες ταινίες της δεκαετίας του 90. Προς έκπληξη όλων, το αποτέλεσμα ήταν μία από τις καλύτερες σειρές του 21ου αιώνα, καθώς το έξυπνο σενάριο και το ταλαντούχο cast οδήγησαν σε έναν εξαιρετικό συνδυασμό βίας και μαύρου χιούμορ, με τις 2 σεζόν που έχουμε δει έως τώρα να είναι η μία καλύτερη από την άλλη.

<strong>4)</strong><em><strong> Sherlock (2010-)</strong></em>

<img class="alignnone  wp-image-2427" src="http://www.playit.gr/wp-content/uploads/2016/04/4-Sherlock-2010-.jpg" alt="4) Sherlock (2010-)" width="1376" height="774" />

Μπορεί ο Sherlock Holmes να μετράει 128 χρόνια ζωής σαν χαρακτήρας, όμως έχει έρθει και πάλι στο προσκήνιο με τις πρόσφατες ερμηνείες των Robert Downey Jr. στη μεγάλη οθόνη και Benedict Cumberbatch στη σειρά του BBC. Όσων αφορά την τελευταία, κατάφερε κάτι που δεν είχε τολμήσει κανείς στο παρελθόν, να τοποθετήσει το χαρακτήρα στον 21ο αιώνα χωρίς να αλλοιώσει κάποιο στοιχείο της προσωπικότητάς του. Το αποτέλεσμα ήταν εξαιρετικό, με τους έξυπνους διαλόγους, το αψεγάδιαστο σενάριο και τη μοναδική ερμηνεία του Cumberbatch να κατατάσσουν τη σειρά στις κορυφαίες των τελευταίων ετών.

<strong>3)</strong> <em><strong>The Sopranos (1999-2007)</strong></em>

<img class="alignnone  wp-image-2428" src="http://www.playit.gr/wp-content/uploads/2016/04/3-The-Sopranos.png" alt="3) The Sopranos" width="1377" height="777" />

Πολλοί το θεωρούν την κορυφαία δραματική σειρά όλων των εποχών. Το μόνο σίγουρο είναι ότι το "The Sopranos" ήταν η πρώτη σειρά στο είδος της όταν κυκλοφόρησε η 1η σεζόν το 1999. Ήταν η σειρά που άνοιξε το δρόμο για τη συμμετοχή σε σειρές ηθοποιών που έχουν παίξει σε βραβευμένες ταινίες, με το τρίπτυχο της επιτυχίας της να είναι το εξαιρετικό σενάριο, το σπουδαίο cast και φυσικά το αγαπημένο θέμα των αμερικανών μετά το "The Godfather" η μαφία και οι gangsters. Μετά από 6 σεζόν, ο δημιουργός της σειράς David Chase αποφάσισε να δώσει στους λάτρεις της σειράς ένα φινάλε που τους έμεινε αξέχαστο.

<strong>2)</strong> <em><strong>Breaking Bad (2008-2013)</strong></em>

<img class="alignnone size-full wp-image-2429" src="http://www.playit.gr/wp-content/uploads/2016/04/2-Breaking-Bad.jpg" alt="2) Breaking Bad" width="1600" height="720" />

Είναι από τις λίγες σειρές που δέχτηκαν διθυραμβικές κριτικές από κοινό και κριτικούς μαζί. To story αφορά ένα καθηγητή χημείας στο λύκειο που μετατρέπεται σε εγκληματία, με τους θεατές να αυξάνονται αργά αλλά σταθερά από την 1η σεζόν, μέχρι και την 5η σεζόν οπότε και είχαν διπλασιαστεί. Με πολλούς να το θεωρούν την κορυφαία σειρά ever, το "Breaking Bad" ικανοποίησε τους fans του, με τη μοναδική ερμηνεία του Bryan Cranston και το εξαιρετικό σενάριο να ξεχωρίζουν. Μετά το τέλος της σειράς, είδαμε μια νέα σειρά που διαδραματίζεται στον κόσμο του "Breaking Bad", το "Better Caul Saul", το οποίο συναντήσαμε πιο πάνω στη λίστα.

<strong>1)</strong> <em><strong>Game of Thrones (2011-)</strong></em>

<img class="alignnone  wp-image-2430" src="http://www.playit.gr/wp-content/uploads/2016/04/1-Game-of-Thrones.jpg" alt="1) Game of Thrones" width="1372" height="823" />

H φιλόδοξη μεταφορά στη μικρή οθόνη της σειράς βιβλίων του George R.R. Martin "A Song of Ice and Fire" είναι ίσως η καλύτερη μεταφορά βιβλίων σε σειρά ή ταινία που έχουμε δει έως σήμερα. Η σειρά έχει επιτύχει μια θαυμαστή ισορροπία ανάμεσα στην επιδίωξη να ικανοποιήσει τους οπαδούς των βιβλίων και στην προσπάθεια να είναι ελκυστική σε άτομα που δεν είναι οι τυπικοί λάτρεις των επικών ιστοριών φαντασίας. Με χαρακτηριστικό τους ξαφνικούς θανάτους βασικών χαρακτήρων, η σειρά μας έχει προσφέρες 5 επικές σεζόν έως τώρα, όμως οι δημιουργοί της ισχυρίζονται ότι τα καλύτερα έρχονται.

&nbsp;