<img src="http://www.playit.gr/wp-content/uploads/2016/03/quizdom.jpg" alt="quizdom" />
Τα Ελληνικά παιχνίδια γνώσεων γνωρίζουν μια μεγάλη άνθηση το τελευταίο διάστημα και σχεδόν κάθε μήνα συναντάμε κάποιο καινούργιο να ανεβαίνει στο Google Play.Το <strong>Quizdom</strong> ωστόσο είναι αυτό που ξεχωρίζει μεταφέροντας με εξαιρετικό τρόπο την παρεΐστικη ατμόσφαιρα των παιχνιδιών γνώσεων από το σαλόνι του σπιτιού στις οθόνες των κινητών μας.Έχοντας ξεπεράσει το ένα εκατομμύριο downloads αποτελεί πλέον την <strong>πιο δημοφιλή Ελληνική εφαρμογή στην χώρα μας.</strong>

<strong>Το νέο socialmediaκό εργαλείο για chat και φλερτ!</strong>

Μετά την σχετικά πρόσφατη αναβάθμιση του το Quizdom απέκτησε έναν πιο <strong>‘social’ χαρακτήρα</strong> και εξελίσσεται σε ένα νέο Ελληνικό Facebook.Κάθε παίκτης μπορεί να χτίσει το δικό του προφίλ ανεβάζοντας φωτογραφίες, όπως ακριβώς θα μπορούσε να κάνει σε ένα τυπικό μέσω κοινωνικής δικτύωσης.Μέσα από την καινούργια <strong>λειτουργία του chat ο καθένας μπορεί να συνομιλήσει με</strong> <strong>οποιονδήποτε άλλο παίκτη στην Ελλάδα</strong> και να τσεκάρει, πέρα από τις γνωστικές του ικανότητες, ακόμη και αυτές στο φλερτ!

<img src="http://www.playit.gr/wp-content/uploads/2016/03/quizdom-pic2.jpg" alt="quizdom pic2" />

<strong>Λίγα λόγια για το ίδιο το παιχνίδι!</strong>

Για όσους ακόμη αντιστέκονται σε αυτή τη νέα μόδα και δεν έχουν ιδέα περί Quizdom, να πούμε πως έχουμε να κάνουμε με ένα παιχνίδι ερωτήσεων γνώσεων.Κάθε παίκτης μπορεί να αναμετρηθεί με έναν προσωπικό του φίλο ή με κάποιον εντελώς τυχαίο.<strong>Κάθε παιχνίδι διαρκεί τέσσερις γύρους, αποτελούμενος από 16 συνολικά ερωτήσεις.</strong>Πριν την έναρξη του παιχνιδιού θα χρειαστεί να επιλέξετε δύο κατηγορίες από τις 19 διαθέσιμες που περιλαμβάνουν από Πολιτική έως και Αθλητικά.<strong>Νικητής αναδεικνύεται ο παίκτης με τις περισσότερες σωστές απαντήσεις.</strong>

Το Quizdom είναι δωρεάν μέσω του Google Play χωρίς να λείπουν ωστόσο τα διαφημιστικά.Για τους πιο φανατικούς υπάρχουν επί πληρωμή πακέτα που ξεκινούν από τα 2.99 ευρώ και φθάνουν στα 10.99 ευρώ που πέρα από την αφαίρεση των banner σας δίνουν επιπλέον δυνατότητες όπως η προβολή των φίλων σας που είναι online.

Πηγή: <a href="http://androidhellas.com/">androidhellas.com</a>