<em><strong>ΠΡΟΣΟΧΗ!!! ΤΟ ΑΡΘΡΟ ΠΕΡΙΕΧΕΙ SPOILERS ΑΠΟ ΤΟ ΠΡΟΣΦΑΤΟ ΕΠΕΙΣΟΔΙΟ ΤΟΥ GAME OF THRONES, ΚΑΘΩΣ ΚΑΙ ΑΠΟ ΤΑ ΒΙΒΛΙΑ ΤΟΥ GEORGE R.R. MARTIN!</strong></em>

<img class="alignnone size-full wp-image-2704" src="http://www.playit.gr/wp-content/uploads/2016/05/mel.jpg" alt="mel" width="600" height="338" />

To 6o επεισόδιο "Blood of my Blood" δεν είχε πολλούς σκοτωμούς, ούτε επικές σκηνές δράσης. Όμως, οι διάφορες παράλληλες ιστορίες της σειράς αρχίζουν σιγά σιγά να συνδέονται, οδεύοντας προς την τελική ευθεία της σεζόν. Στο επεισόδιο αυτό είδαμε την επιστροφή ενός χαρακτήρα που φαντάζει μικρής σημασίας. Μιλάμε για τον Edmure Tally, αδερφό της συγχωρεμένης Catelyn Stark και κρατούμενο του Walder Frey μετά από τα γεγονότα του «Κόκκινου Γάμου». Η παρουσία του όμως, σε συνδυασμό με κάποια άλλα γεγονότα ίσως προετοιμάζουν το έδαφος για τον ερχομό ενός θρυλικού χαρακτήρα από τα βιβλία του Martin. Μιλάμε φυσικά για την Lady Stoneheart!!!

<img class="alignnone wp-image-2707" src="http://www.playit.gr/wp-content/uploads/2016/05/lady.jpg" alt="lady" width="595" height="449" />

Για όσους δεν έχουν διαβάσει τα βιβλία, η Lady Stoneheart είναι η Catelyn Stark, η οποία επέστρεψε από τους νεκρούς με τη βοήθεια του Beric Dondarrion (ο τύπος με το eye-patch που επέστρεφε από τους νεκρούς στην 3η σεζόν). Η Stoneheart δε μιλάει στα βιβλία, όμως ηγείται της αδερφότητας χωρίς λάβαρα και παρακινούμενη από εκδίκηση σκοτώνει όλους τους Freys, Boltons και Lannisters που συναντάει στο διάβα της. Η εμφάνιση του αδερφού της Edmure ίσως να είναι τυχαία, όμως αυτό που μας κάνει να ελπίζουμε είναι ότι όλα είναι στη θέση τους για μια σημαντική στιγμή των βιβλίων με πρωταγωνίστρια την νεκροζώντανη Catelyn.

<img class="alignnone size-full wp-image-2709" src="http://www.playit.gr/wp-content/uploads/2016/05/brienne.jpg" alt="brienne" width="1366" height="768" />

Στα βιβλία λοιπόν όπως και στη σειρά η Brienne κατευθύνεται με τον Podrick στα Riverlands. Στο δρόμο συναντούν την Lady Stoneheart και την αδελφότητα χωρίς λάβαρα, και για να αποδείξει την πίστη της η Brienne καλείται να παρασύρει τον Jamie Lannister σε παγίδα. Προσέξτε κάτι εδώ. Στο τελευταίο επεισόδιο, είδαμε τον Jamie να κατευθύνεται στα Riverlands, εκεί που θα βρίσκεται και η Brienne! Φυσικά, όλα αυτά μπορεί να είναι σύμπτωση, ενώ αξίζει να σημειωθεί ότι στα βιβλία η Brienne δεν έχει σώσει τη Sansa ακόμη όταν συναντά τη Lady Stoneheart. Το μόνο σίγουρο είναι ότι η επιστροφή της Catelyn, αν και καθυστερημένη, μοιάζει πιο πιθανή από ποτέ. Δυστυχώς, θα πρέπει να περιμένουμε μία εβδομάδα ακόμη για να μάθουμε τι θα γίνει. Προς το παρόν, δείτε το promo του 7ου επεισοδίου με τίτλο "The Broken Man", όπου επιστρέφει ο θείος των Catelyn Stark και Edmund Tully, Brynden "Blackfish" Tully.

https://www.youtube.com/watch?v=pq-97rH6P_8