Μεταξύ όλων των παράλληλων ιστοριών που έχουμε δει έως σήμερα στη δημοφιλή σειρά του ΗΒΟ, μπορεί κανείς να εντοπίσει μια επαναλαμβανόμενη θεματική: τη μάχη μεταξύ πάγου και φωτιάς. Η μάχη αυτή φαίνεται ότι είναι κεντρικής σημασίας για τη σειρά και από τον τίτλο των βιβλίων του George R.R. Martin "A song of Ice and Fire", δηλαδή ένα τραγούδι πάγου και φωτιάς. Στη σειρά, αυτά τα 2 στοιχεία έχουν παρουσιαστεί μέσω διάφορων συμβολισμών, με τους βασικότερους να είναι οι δράκοι της Daenerys (φωτιά) και οι White Walkers (πάγος). Έρχεται λοιπόν τώρα μια θεωρία που υποστηρίζει ότι αυτά τα 2 είναι πολύ πιο σημαντικά από όσο νομίζουμε.

<img class="alignnone size-full wp-image-2695" src="http://www.playit.gr/wp-content/uploads/2016/05/night.jpg" alt="night" width="1920" height="1080" />

Όλοι οι fans της σειράς έχουμε διαλέξει ήδη από τις πρώτες 2 σεζόν κάποιον χαρακτήρα ως τον αγαπημένο μας. Έκτοτε, αρκετοί σημαντικοί και αγαπητοί χαρακτήρες έχουν πεθάνει, ωστόσο έως σήμερα έχουν επιβιώσει κάποιοι ιδιαίτερα αγαπητοί χαρακτήρες όπως οι Jon Snow, Tyrion Lannister, Arya Stark, Daenerys Targaryen καθώς και το ισχυρό δίδυμο Cersei-Jaime Lannister. Πως θα αντιδρούσατε αν σας έλεγε κάποιος ότι ένας από αυτούς τους χαρακτήρες είναι ο εχθρός που απειλεί να καταστρέψει ολόκληρο το Westeros; Σύμφωνα με την παρούσα θεωρία λοιπόν,  η αξιαγάπητη Daenerys Targaryen είναι αυτή που θα προσπαθήσει να καταστρέψει το Westeros! Σίγουρα με μια πρώτη ματιά φαντάζει τουλάχιστον «τραβηγμένο» η Khaleesi να είναι ο «κακός» σε αυτή την επική ιστορία, όμως η θεωρία μας έχει αρκετά επιχειρήματα για να υποστηρίξει αυτόν τον ισχυρισμό.

<em><strong>Targaryen = Τρέλα</strong></em>

<img class="alignnone size-full wp-image-2697" src="http://www.playit.gr/wp-content/uploads/2016/05/dracarys.jpg" alt="dracarys" width="1920" height="1080" />

Aν έχετε παρακολουθήσει ολόκληρη τη σειρά, τότε θα έχετε ακούσει για τον τρελό βασιλιά Aerys Targaryen και πατέρα της Daenerys, ο οποίος κυβερνούσε το Westeros εως ότου ο Jamie Lannister του κάρφωσε ένα σπαθί στην πλάτη και ο Robert Baratheon τον διαδέχθηκε στην εξουσία. Μπορεί η Dany να είναι μια χαρά τώρα, όμως έχει πραγματοποιήσει αρκετές αποτρόπαιες πράξεις στο παρελθόν και έχει γίνει αρκετά πιο σκληρή με το πέρασμα του χρόνου. Μη ξεχνάμε ότι από τη μικρή αδερφή - έρμαιο στα χέρια του αδερφού της Viserys έχει εξελιχθεί σε βασίλισσα που «σταύρωσε» τους άρχοντες του Mereen χωρίς δεύτερη σκέψη. Σίγουρα, ένας ηγέτης πρέπει να παίρνει και δύσκολες αποφάσεις, όμως όπως είπε και στον Tyrion, δε θέλει να σταματήσει τον τροχό αλλά να τον σπάσει. Άλλωστε, ο πατέρας της τρελάθηκε, ο αδερφός της τρελάθηκε, ποιος μπορεί να πει με σιγουριά ότι δε θα τρελαθεί και αυτή;

<em><strong>Το πεπρωμένο του Jon Snow είναι να κυβερνήσει το Westeros</strong></em>

<img class="alignnone  wp-image-2699" src="http://www.playit.gr/wp-content/uploads/2016/05/hotu.png" alt="hotu" width="1372" height="764" />

Θυμάστε το όραμα με τη χιονισμένη αίθουσα του θρόνου; Η σκηνή αυτή γέννησε διάφορες θεωρίες, όμως 2 από αυτές φαντάζουν οι πιο λογικές: είτε μας προειδοποιεί ότι οι White Walkers θα φτάσουν στο King's Landing, είτε προμηνύει ότι ό Jon Snow (όπως λέμε χιόνι) θα κάτσει στο θρόνο! Ο Jon απέδειξε ότι είναι ικανός ηγέτης κατά τη σύντομη θητεία του ως άρχοντας διοικητής της Night Watch. Η επιλογή του να σώσει τους Wildlings μπορεί να τον οδήγησε στο θάνατο, όμως πλέον του δίνει έναν αξιόλογο στρατό. Αν η δημοφιλής θεωρία R+J=L (ο Jon είναι γιος των Rhaegar Targaryen και Lyanna Stark) αποδειχθεί τελικά αληθής, τότε ο Jon έχει αξίωση στο θρόνο. Και εφόσον καταφέρει να κάτσει στο θρόνο, ίσως κληθεί να αντιμετωπίσει την Danny όταν αυτή καταφθασει με τους δράκους και τον στρατό της.

<em><strong>Ένα τραγούδι Φωτιάς και Πάγου</strong></em>

<img class="alignnone size-full wp-image-2700" src="http://www.playit.gr/wp-content/uploads/2016/05/wall.jpg" alt="wall" width="1920" height="1080" />

Αν η θεωρία μας επιβεβαιωθεί και καταλήξουμε στην τελική μάχη μεταξύ Jon και Daenerys, ο πρώτος σίγουρα δείχνει να είναι σε δυσχερή θέση. Πέρα από το στρατό, η Khaleesi δεν παύει να έχει 3 δράκους! Εδώ λοιπόν έρχεται να προστεθεί το τελευταίο κομμάτι της θεωρίας. Όσοι έχουν διαβάσει τα βιβλία, θα έχουν ακούσει για το «κέρας του χειμώνα». Ο μύθος λέει ότι είναι μαγικό και ότι αν κάποιος το φυσήξει, το τείχος θα σπάσει. Και τι υπάρχει μέσα στο τείχος; Σύμφωνα με διάφορες θεωρίες, υπάρχει ένας παγωμένος δράκος μέσα στο τείχος! Πριν απορρίψετε τη θεωρία, να σημειωθεί ότι στα βιβλία του Martin έχουν αναφερθεί οι παγωμένοι δράκοι. Συγκεκριμένα, στο 5ο βιβλίο "A Dance with Dragons" ο Jon αναφέρει έναν παγωμένο δράκο για τον οποίο του μιλούσε παλιά η ηλικιωμένη γυναίκα που φρόντιζε τα παιδία των Stark στο Winterfell. Σύμφωνα λοιπόν με τη θεωρία, ο Jon θα φυσήξει το «κέρας του χειμώνα» και πάνω στον παγωμένο δράκο, θα ηγηθεί των White Walkers ενάντια στην Daenerys σε μια πραγματική μάχη μεταξύ πάγου και φωτιάς! Ένα είναι σίγουρο, με όσα έχουμε δει έως τώρα στη σειρά τίποτα δεν είναι απίθανο. Αν βγει αληθινό το σενάριο που περιγράψαμε, θα μιλάμε ίσως για την πιο επική μάχη στην ιστορία της τηλεόρασης!