Σας έτυχε ποτέ να βλέπετε κάποιο επεισόδιο του Game of Thrones και να λέτε μέσα σας: "Αυτήν από κάπου την ξέρω..."; Αν ναι, δεν είσαστε οι μόνοι. Οι μέθοδοι επιλογής του cast από το HBO είναι το λιγότερο ενδιαφέρουσες και εμπεριέχουν αρκετό ρίσκο. Για παράδειγμα, ο ηθοποιός που υποδύεται «το βουνό» στη σειρά δεν είχε παίξει πουθενά αλλού πιο πριν και επιλέχθηκε κυριώς λόγω της τεράστιας σωματοδομής του.

Όμως εδώ δε θα μιλήσουμε για σωματώδεις τύπους, αλλά για πορνοστάρς. Αν υπάρχει ένα πράγμα πάνω στο οποίο συμφωνούν όσοι βλέπουν Game of Thrones, είναι ότι έχει πολύ σεξ. Οπότε οι δημιουργοί σκέφτηκαν ότι οι επαγγελματίες θα δώσουν μια πιο πειστική ερμηνεία. Αυτές είναι λοιπόν οι 6 πορνοστάρς που έχουν εμφανιστεί έως τώρα στο Game of Thrones.

<em><strong>Sibel Kekilli</strong></em>

<img class="alignnone wp-image-2519" src="http://www.playit.gr/wp-content/uploads/2016/05/shae.jpg" alt="shae" width="1380" height="621" />

Οι φανς της σειράς θα αναγνωρίσουν αμέσως την 35χρονη γερμανίδα ηθοποιό Sabel Kekilli ως την Shae, ερωμένη του Tyrion Lannister. Δε θα πούμε περισσότερα για το ρόλο της στη σειρά προς αποφυγήν spoilers, όμως η 35χρονη είναι κάτοχος δύο βραβείων Lola (το πιο σημαντικό βραβείο στη Γερμανία), τα οποία κέρδισε για τη συμμετοχή της στις ταινίες "Head On" και "When We Leave". Όμως εδώ δε θα ασχοληθούμε με γερμανικές δραματικές ταινίες. Πριν στραφεί στο δράμα, η Kekilli ήταν διάσημη στη γερμανική πορνοβιομηχανία υπό το όνομα Dilara. Το 2002 μάλιστα ήταν ιδιαίτερα πολυάσχολη, καθώς συμμετείχε συνολικά σε 12 ταινίες! Η κορυφαία από αυτές λεγόταν "Hotel Fickmichgut" με το εντυπωσιακό 7.8 στο imdb, αλλά δεν τη μεταφράζουμε για ευνόητους λόγους.

<strong>Sahara Knite</strong>

<img class="alignnone wp-image-2520" src="http://www.playit.gr/wp-content/uploads/2016/05/sahara.jpg" alt="sahara" width="1379" height="637" />

Το κανονικό της όνομα είναι Saeeda Vorajee, όμως στην πορνοβιομηχανία είναι γνωστή ως Sahara Knite. Γεννημένη στην Αγγλία το 1975, είχε το ρόλο της Armeca στη σειρά, μίας από τις καλύτερες «συνοδούς» που έχει ο Μικροδάχτυλος στον οίκο ανοχής του στο King's Landing. To ντεμπούτο της στη σειρά έρχεται στο 7ο επεισόδιο της 1ης σεζόν, σε μια σκηνή που «αναστάτωσε» όλους τους φανς της σειράς, άντρες και γυναίκες. Όσον αφορά τη σταδιοδρομία της στο χώρο της πορνοβιομηχανίας, αυτή ξεκίνησε στα 30, καθώς πιο πριν εργαζόταν στη βιομηχανία της μόδας για 6 συναπτά έτη. Από το 2005 που ξεκίνησε, έχει ήδη πρωταγωνιστήσει σε 60 ταινίες του είδους!

<em><strong>Aeryn Walker</strong></em>

<img class="alignnone wp-image-2522" src="http://www.playit.gr/wp-content/uploads/2016/05/aeryn.jpg" alt="aeryn" width="1375" height="1031" />

Αν κάποια πορνοσταρ θα έπρεπε να παίξει στο Game of Thrones, αυτή θα ήταν η Aeryn Walker, καθώς η αυστραλιανής καταγωγής «ηθοποιός» είναι γνωστή για τις μεσαιωνικού θέματος μεταμφιέσεις της. Παρ'όλα αυτά, ο ρόλος της στη σειρά ήταν λιτός, καθώς υποδύθηκε μία από τις 19 γυναίκες του Craster και εμφανίστηκε για λίγο στο 4ο επεισόδιο της 4ης σεζόν της δημοφιλούς σειράς. Όσον αφορά την καριέρα της στη βιομηχανία του σεξ, είναι κάτι σαν επιχειρηματίας, έχοντας δικό της σαιτ το οποίο είναι ιδιαίτερα δημοφιλές στους λεγόμενους «nerds».

<em><strong>Maisie Dee</strong></em>

<img class="alignnone wp-image-2524" src="http://www.playit.gr/wp-content/uploads/2016/05/maisie.jpg" alt="maisie" width="1375" height="1062" />

Άλλη μια κοπέλα προερχόμενη από την Αγγλική πορνοβιομηχανία, η 30χρονη Maisie Dee εμφανίζεται ως άλλη μία από τις ιερόδουλες που δουλεύουν για τον Μικροδάχτυλο. Υπό το όνομα Daisy, κάνει 3 εμφανίσεις στο 1ο επεισόδιο της 2ης σεζόν.