<em><strong>ΠΡΟΣΟΧΗ!!! ΤΟ ΑΡΘΡΟ ΠΕΡΙΕΧΕΙ SPOILERS ΑΠΟ ΤΟ ΠΡΟΣΦΑΤΟ ΕΠΕΙΣΟΔΙΟ ΤΟΥ GAME OF THRONES, ΚΑΘΩΣ ΚΑΙ ΑΠΟ ΤΑ ΒΙΒΛΙΑ ΤΟΥ GEORGE R.R. MARTIN!</strong></em>

<img class="alignnone size-full wp-image-2704" src="http://www.playit.gr/wp-content/uploads/2016/05/mel.jpg" alt="mel" width="600" height="338" />

Μετά και το 7ο επεισόδιο "The Broken Man", οι διάφορες παράλληλες ιστορίες της σειράς αρχίζουν σιγά σιγά να συνδέονται, οδεύοντας προς την τελική ευθεία της σεζόν. Όπως είχαμε ξαναπεί, στο προηγούμενο επεισόδιο είδαμε την επιστροφή ενός χαρακτήρα που φαντάζει μικρής σημασίας. Μιλάμε για τον Edmure Tally, αδερφό της συγχωρεμένης Catelyn Stark και κρατούμενο του Walder Frey μετά από τα γεγονότα του «Κόκκινου Γάμου». Η παρουσία του όμως, σε συνδυασμό με κάποια άλλα γεγονότα ίσως προετοιμάζουν το έδαφος για τον ερχομό ενός θρυλικού χαρακτήρα από τα βιβλία του Martin. Μιλάμε φυσικά για την Lady Stoneheart!!!

<img class="alignnone wp-image-2707" src="http://www.playit.gr/wp-content/uploads/2016/05/lady.jpg" alt="lady" width="595" height="449" />

Για όσους δεν έχουν διαβάσει τα βιβλία, η Lady Stoneheart είναι η Catelyn Stark, η οποία επέστρεψε από τους νεκρούς με τη βοήθεια του Beric Dondarrion (ο τύπος με το eye-patch που επέστρεφε από τους νεκρούς στην 3η σεζόν). Η Stoneheart δε μιλάει στα βιβλία, όμως ηγείται της αδερφότητας χωρίς λάβαρα και παρακινούμενη από εκδίκηση σκοτώνει όλους τους Freys, Boltons και Lannisters που συναντάει στο διάβα της. Η εμφάνιση του αδερφού της Edmure ίσως να είναι τυχαία, όμως αυτό που μας κάνει να ελπίζουμε είναι ότι όλα είναι στη θέση τους για μια σημαντική στιγμή των βιβλίων με πρωταγωνίστρια την νεκροζώντανη Catelyn.

<img class="alignnone size-full wp-image-2709" src="http://www.playit.gr/wp-content/uploads/2016/05/brienne.jpg" alt="brienne" width="1366" height="768" />

Στα βιβλία λοιπόν όπως και στη σειρά η Brienne κατευθύνεται με τον Podrick στα Riverlands. Στο δρόμο συναντούν την Lady Stoneheart και την αδελφότητα χωρίς λάβαρα, και για να αποδείξει την πίστη της η Brienne καλείται να παρασύρει τον Jamie Lannister σε παγίδα. Προσέξτε κάτι εδώ. O Jamie βρίσκεται ήδη στα Riverlands, εκεί που θα βρίσκεται και η Brienne! Φυσικά, όλα αυτά μπορεί να είναι σύμπτωση, ενώ αξίζει να σημειωθεί ότι στα βιβλία η Brienne δεν έχει σώσει τη Sansa ακόμη όταν συναντά τη Lady Stoneheart. Το 7ο επεισόδιο ήρθε να ενισχύσει τις ελπίδες για τη μεγάλη επιστροφή της Catelyn, δίνοντάς μας ένα ακόμη στοιχείο προς συζήτηση.

<img class="alignnone size-full wp-image-2719" src="http://www.playit.gr/wp-content/uploads/2016/05/Ian.jpg" alt="Ian" width="1000" height="600" />

Προς το τέλος του επεισοδίου, είδαμε 3 μέρη της «Αδερφότητας χωρίς Λάβαρα», πρώτα να ελέγχουν την περιοχή όπου δίδασκε ο αδερφός Ray και στη συνέχεια να σφάζουν τους πάντες, με μόνο επιζώντα το Sandor Clegane. Σίγουρα αυτό παραξένεψε πολλούς, καθώς στην 3η σεζόν είχαμε δει ότι η αδελφότητα, υπό την ηγεσία του Beric Dondarrion προσπαθούσε να βοηθήσει τους φτωχούς και όχι να τους σκοτώνει εν ψυχρό. Αυτό υποδεικνύει μια αλλαγή στην ηγεσία και μας αφήνει να ελπίζουμε ότι η Lady Stoneheart είναι αυτή που έδωσε την εντολή. Γιατί όμως να το κάνει αυτό; Στο επεισόδιο είδαμε σε μια φάση τον αδερφό Ray να εξομολογείται στον Sandor ότι είχε δεχθεί και εκτελέσει εντολές να σκοτώσει άντρες και γυναικόπαιδα στο παρελθόν, με αποτέλεσμα να αποφασίσει να αφήσει τη ζωή αυτή πίσω του. Μήπως όμως τους σκοτωμούς αυτούς τους είχε διαπράξει στον γνωστό σε όλους μας «κόκκινο γάμο»; Αυτό θα εξηγούσε τις ενέργειες της αδερφότητας και θα ήταν σημάδι επιστροφής της Catelyn Stark, η οποία στα βιβλία μετά την επιστροφή της σκοτώνει δίχως έλεος όλους όσους είχαν εμπλακεί στη σφαγή στο γάμο του Robb.

Περιμένουμε λοιπόν με ανυπομονησία το επόμενο επεισόδιο του Game of Thrones, αν και είναι πιθανό στο 10ο και τελευταίο επεισόδιο της σεζόν να πάρουμε τις απαντήσεις που αναζητούμε, επεισόδιο στο οποίο έχει επιβεβαιωθεί ότι θα εμφανιστεί ο Θώρος του Μυρ, ένα από τα ηγετικά στελέχη της «Αδερφότητας χωρίς Λάβαρα». Προς το παρόν, ας ρίξουμε μια ματιά στο promo του επόμενου επεισοδίου.

https://www.youtube.com/watch?v=59lamDqBXvk

&nbsp;