Κατά το παρελθόν, τα άτομα με προβλήματα όρασης ήταν αναγκασμένα να δίνουν χιλιάδες δολάρια για συσκευές που θα τους βοηθούσαν είτε με φωνητικές εντολές είτε με άλλους τρόπους να κάνουν τη ζωή τους ευκολότερη. Τώρα, μια εφαρμογή των iPhones μπορεί να βοηθήσει τέτοιους ανθρώπους στην καθημερινότητά τους. Η εφαρμογή αυτή λέγεται VoiceOver και αποτελεί μέρος του λειτουργικού συστήματος IOS από το 2009 και το iPhone 3GS.

To VoiceOver αρχικά απενεργοποιεί τη λειτουργία που εκτελεί με ένα μόνο πάτημα στην οθόνη. Έπειτα, οι χρήστες μπορούν να κινούν τα δάχτυλά τους πάνω στην οθόνη και να ακούν τι υπάρχει εκέι. Αυτό μπορεί να είναι οτιδήποτε, από τα ονόματα των εφαρμογών μέχρι το κείμενο ενός e-mail ή γραπτού μηνύματος. Επιπλέον, όταν οι χρήστες ενεργοποιήσουν τη λειτουργία "Speak Hints", το VoiceOver τους εξηγεί τι κάνει μια εφαρμογή και τους δίνει οδηγίες πως να τη χρησιμοποιήσουν. Οι χρήστες μπορούν μέχρι και να προσαρμόσουν τη συχνότητα ομιλίας και την ένταση της φωνής. Το πως ακριβώς λειτουργεί το VoiceOver μπορούμε να διαπιστώσουμε βλέποντας το παρακάτω βίντεο και την περίπτωση του Luis Perez, ενός 44χρονου από τη Florida των ΗΠΑ, ο οποίος αντιμετωπίζει σοβαρό πρόβλημα όρασης.

https://www.youtube.com/watch?v=AlbIF7IOb_Q