Το Inception αποτελεί για το παγκόσμιο σινεμά αυτό ακριβώς που υποδηλώνει το όνομά του, την απαρχή δηλαδή για κάτι σπουδαίο. Μέσα στον κυκεώνα από sequels, remakes και την επανάληψη των ίδιων μοτίβων ξανά και ξανά, το πρωτότυπο σενάριο και η υποδειγματική σκηνοθεσία του Nolan φαντάζουν όαση, με τον ταλαντούχο σκηνοθέτη να υπογράφει μόλις μέσα σε δύο χρόνια (The Dark Knight το 2008) δύο ταινίες, για τις οποίες θα συζητάμε πολλά χρόνια ακόμα.