Σε όλους μας έχει τύχει βλέποντας κάποια ταινία να συναντήσουμε μια σκηνή τόσο βίαιη ή αποκρουστική που να μας κάνει να θέλουμε να κοιτάξουμε αλλού. Οι ταινίες που ακολουθούν περιέχουν αρκετές τέτοιες σκηνές και απαιτούν «γερό στομάχι» για να τις παρακολουθήσει κανείς.

<strong>10.</strong><em><strong> Hostel (2005)</strong></em>

<img class="alignnone size-full wp-image-2483" src="http://www.playit.gr/wp-content/uploads/2016/04/10.jpg" alt="10" width="1920" height="816" />

Το “Hostel” ανήκει στις ταινίες τρόμου που δέχθηκαν ως επι το πλείστον αρνητική κριτική. Ακολουθεί τρεις ταξιδιώτες που κατευθύνονται σε μια πόλη της Σλοβακίας με σκοπό να γνωρίσουν κοπέλες, όμως δεν έχουν ιδέα τι «κόλαση» τους περιμένει εκέι. Η ταινία του Eli Roth (Cabin Fever) έχει ενδιαφέρον σενάριο, καλές ερμηνείες και δείχνει ότι όλοι μας έχουμε μια «σκοτεινή πλευρά», με ορισμένες σκηνές βίας και σεξ βέβαια να υπάρχουν μόνο και μόνο για να προσελκύσουν τη νεολαία, που αποτελούσε και το target group της ταινίας. Οι αποτρόπαιες σκηνές βασανιστηρίων και το γενικότερο κλίμα απελπισίας που διακατέχει την ταινία και τους ήρωές της είναι που την καθιστά αντάξια της συγκεκριμένης λίστας.

<strong>9. <em>Oldboy (2003)</em></strong>

<img class="alignnone  wp-image-2484" src="http://www.playit.gr/wp-content/uploads/2016/04/9.png" alt="9" width="1376" height="602" />

Η ταινία από τη Νότια Κορέα πήρε εξαιρετικές κριτικές παγκοσμίως και ενέπνευσε κι ένα κατώτερο αμερικανικό remake του 2013, αφηγείται την ιστορία του Oh Dae-Su (τον υποδύεται ο εξαιρετικός Min-sik Choi) που απαγάγεται και παραμένει φυλακισμένος για 15 χρόνια, έως ότου μια ημέρα εντελώς ξαφνικά ελευθερώνεται και προσπαθεί να βρει τον απαγωγέα του. Η ωμή βία που χαρακτηρίζει την ταινία την κατέστησε μία από τις cult ταινίες της νέας χιλιετίας, ενώ αίσθηση προκάλεσαν οι φήμες που αποδείχτηκαν τελικά αληθινές, ότι ο πρωταγωνιστής έφαγε στην πραγματικότητα τέσσερα ωμά χταπόδια στην αντίστοιχη σκηνή της ταινίας.

<strong>8. <em>Teeth (2007)</em></strong>

<img class="alignnone size-full wp-image-2485" src="http://www.playit.gr/wp-content/uploads/2016/04/8.png" alt="8" width="2541" height="1272" />

Η ταινία στηρίζεται στο μύθο του vaginal dentata (googlαρετε το και θα καταλάβετε), που προέκυψε κυρίως για να αποθαρρύνει το βιασμό και να κάνει τα νεαρά κορίτσια πιο προσεκτικά. Αφηγείται την ιστορία μιας σεμνής μαθήτριας λυκείου, η οποία όταν δέχεται μια σεξουαλική επίθεση ανακαλύπτει ότι έχει ένα «πλεονέκτημα» απ’ τη φύση της σε σχέση με τις υπόλοιπες γυναίκες. Η ταινία έχει αρκετές δόσεις χιούμορ, όμως περιλαμβάνει και ορισμένες σκηνές που μπορούν να προκαλέσουν εφιάλτες στον ανδρικό πληθυσμό που θα την παρακολουθήσει.

<strong>7. <em>The Last House on the Left (2009)</em></strong>

<img class="alignnone  wp-image-2486" src="http://www.playit.gr/wp-content/uploads/2016/04/7.jpg" alt="7" width="1379" height="629" />

Η ταινία αποτελεί remake της ομώνυμης ταινίας του 1972, η οποία όταν πρωτοκυκλοφόρησε απαγορεύτηκε σε πολλές χώρες λόγω του περιεχομένου της. Αφορά μια συμμορία που, αφού πρώτα απαγάγει και κακοποιεί 2 νεαρές κοπέλες, στη συνέχεια βρίσκει καταφύγιο στο σπίτι των γονιών της μιας από τις κοπέλες. To “The Last House on the Left” είναι από τα λίγα remake ταινιών τρόμου που καταφέρνουν να φανούν αντάξια των προσδοκιών, κάτι στο οποίο συμβάλλει καθοριστικά το πολύ καλό casting που έγινε. Ξεχωρίζει η περίφημη σκηνη βιασμού, όπου είναι δύσκολο να μην κοιτάξεις αλλού.

<strong>6. <em>I Spit on Your Grave (2010)</em></strong>

<img class="alignnone  wp-image-2487" src="http://www.playit.gr/wp-content/uploads/2016/04/6.jpg" alt="6" width="1379" height="586" />

Remake παλαιότερης ταινίας τρόμου, το “I spit on Your Grave” είναι η ιστορία ενός θύματος βιασμού που παίρνει εκδίκηση από τους θύτες. Ξεχωρίζει η ιδιαίτερα δυσάρεστη για το θεατή σκηνή του βιασμού, με αποτέλεσμα να συμπάσχει με το θύμα και να νιώσει ακόμα μεγαλύτερη ικανοποίηση όταν θα έρθει η στιγμή της εκδίκησης. Η ταινία περιλαμβάνει και αρκετές σκηνές γραφικής βίας κερδίζοντας εύκολα μια θέση στη λίστα.

<strong>5. <em>Antichrist (2009)</em></strong>

<img class="alignnone  wp-image-2488" src="http://www.playit.gr/wp-content/uploads/2016/04/5.jpg" alt="5" width="1380" height="575" />

Η ταινία του Δανού Lars Von Trier συνδυάζει την κατάθλιψη με το σοδομισμό με τέτοιο τρόπο που μένει «καρφωμένη» στο υποσυνείδητο του θεατή. Αφορά ένα ζευγάρι το οποίο μετά τον τραγικό χαμό του μοναχογιού του καταφέυγει σε μια καλύβα και εκεί καταφεύγουν σε βίαιες σεξουαλικές πράξεις και σαδομαζοχισμό. Το “Antichrist” περιέχει πληθώρα σκηνών σεξ, όμως σε μια συγκεκριμένη προς το τέλος οφείλει τη θέση της στην παρούσα λίστα.

<strong>4. <em>Irreversible (2002)</em></strong>

<img class="alignnone  wp-image-2489" src="http://www.playit.gr/wp-content/uploads/2016/04/4.jpg" alt="4" width="1377" height="611" />

Το γαλλικό δράμα του Gaspar Noé είναι μια πολύ ιδιαίτερη ταινία. Πρώτα απ’ όλα, η ιστορία εξελίσσεται ανάποδα, κάτι που ελάχιστες ταινίες προσπάθησαν, με το Memento του 2000 να αποτελεί την πιο γνωστή από αυτές. Ξετυλίσσονται τα γεγονότα μιας δραματικής νύχτας στο Παρίσι καθώς η όμορφη Alex (Monica Bellucci) γνωρίζει τον αποτρόπαιο βιασμό και ξυλοδαρμό σε ένα υπόγειο. Η ταινία είναι αρκετά «σκοτεινή» και περιέχει πολλές σκηνές που προκαλούν δυσφορία και έντονα συναισθήματα στο θεατή. Η 11λεπτη διάρκεια του βιασμού τον καθιστά ανυπόφορο για τον θεατή, και δεν αποτελεί καν την πιο «ενοχλητική» σκηνή της ταινίας.

<strong>3. <em>Martyrs (2008)</em></strong>

<img class="alignnone size-full wp-image-2490" src="http://www.playit.gr/wp-content/uploads/2016/04/3.jpg" alt="3" width="1920" height="1035" />

Η ταινία του Pascal Laughier που εξέπληξε ευχάριστα τους φίλους των ταινιών τρόμου το 2008 αφορά μια γυναίκα που θέλει να πάρει εκδίκηση από τους ανθρώπους που την απήγαγαν και τη βασάνισαν όταν ήταν μικρή, με τη βοήθεια μιας φίλης της που επίσης κακοποιήθηκε μικρή, και τον εφιάλτη τον οποίο θα συναντήσουν στην προσπάθειά τους αυτή. Η ταινία δεν είναι καθόλου ευχάριστη, όμως η δυνατή ερμηνεία της όμορφης Morjana Alaoui σε συνδυασμό με το ανατρεπτικό σενάριο και την ωραία κινηματογράφηση την μετατρέπουν σε μια μοναδική εμπειρία. Τα βασανιστήρια είναι αμέτρητα και στο τέλος της ταινίας βλέπουμε μία από τις πιο ανατριχιαστικές σκηνές στην ιστορία του κινηματογράφου.

<strong>2. <em>A Serbian Film (2010)</em></strong>

<img class="alignnone size-full wp-image-2491" src="http://www.playit.gr/wp-content/uploads/2016/04/2.jpg" alt="2" width="2048" height="850" />

Η ταινία του Srdjan Spasojevic έγινε ευρέως γνωστή ως η ταινία με το «βιασμό βρέφους». Το story αφορά ένα γερασμένο πορνοστάρ που συμφωνεί να συμμετάσχει σε μια ταινία πορνό λόγω οικονομικών προβλημάτων, για να ανακαλύψει λίγο αργότερα ότι η ταινία περιλαμβάνει παιδοφιλία, νεκροφιλία και άλλες αρρωστημένες πράξεις. Το “A Serbian Film” είναι μια ταινία που «αγγίζει» αρκετά θέματα – ταμπού, αλλά πηγαίνει και ένα βήμα παραπέρα δείχνοντας πράγματα που καμία ταινία δεν έχει ξαναδείξει. Στα συν το εξαιρετικό soundtrack και η ανατροπή στο τέλος που κάνει την ταινία ακόμη πιο διεστραμμένη.

<strong>1. <em>The Human Centipede II (Full Sequence) (2011)</em></strong>

<img class="alignnone size-full wp-image-2492" src="http://www.playit.gr/wp-content/uploads/2016/04/1.jpg" alt="1" width="1920" height="1080" />

Μετά τo πρώτο “The Human Centipede”, ο σκηνοθέτης Tom Six, πέρα από την αρρωστημένη ιδέα που εισήγαγε, την ένωση δηλαδή των πεπτικών συστημάτων δύο ανθρώπων μέσω της ένωσης στόματος – πρωκτού, δέχθηκε αρκετή κριτική και για το ότι δεν ήταν και τόσο σοκαριστική η ταινία του, καθώς άφηνε τα περισσότερα στη φαντασία του θεατή. Ο Tom Six απάντησε στους επικριτές του με το δεύτερο μέρος της τριλογίας, ίσως την πιο αηδιαστική ταινία που έγινε ποτέ. Εστιάζει στον μοναχικό και υπέρβαρο Martin, ο οποίος εμπνέεται από το πρώτο “The Human Centipede” και αποφασίζει να πραγματοποιήσει το αρρωστημένο όνειρό του, που είναι η δημιουργία μιας 12μελούς σαρανταποδαρούσας. Για να καταφέρει να δείξει αυτά που ήθέλε ο σκηνοθέτης έκανε την ταινία ασπρόμαυρη , ενώ ο εξαιρετικός για το συγκεκριμένο ρόλο πρωταγωνιστής Laurence R. Harvey δε μιλάει καθόλου σε ολόκληρη την ταινία, παρα μόνο μουγκρίζει και γελάει. Όλα αυτά συμβάλλουν στη δημιουργία του κατάλληλου κλίματος, ενώ ο Six αυτή τη φορά δεν αφήνει τίποτα στη φαντασία μας, καθώς παρουσιάζει λεπτομερώς και την πιο αηδιαστική λεπτομέρεια.