Αν σας άρεσε τα Hunger Games ή τα Divergent, τότε αξίζει να δείτε το "The 5th Wave", καθώς κινείται στο ίδιο μοτίβο σε γενικές γραμμές. Το cast είναι αξιόλογο και η ταινία καλογυρισμένη, όμως δεν υπάρχει το κάτι παραπάνω, κάτι που θα κάνει την ταινία ξεχωριστή. Η Moretz, η οποία πρόσφατα έκλεισε τα 18, είναι ιδιαίτερα ταλαντούχα, όμως δε δείχνει ικανή ακόμη τουλάχιστον να κρατήσει μόνη της μια τέτοια ταινία. Όσοι έχουν διαβάσει το βιβλίο μιλούν για μία κακή μεταφορά στη μεγάλη οθόνη, όμως για εμάς τους υπόλοιπους είναι μια αρκετά διασκεδαστική ταινία που δε θα μείνει στο νου μας για πάνω από 1-2 μέρες. 