<em><strong>ΠΡΟΣΟΧΗ SPOILERS για το 2ο επεισόδιο της 6ης σεζόν</strong></em>

&nbsp;

Διανύουμε την 6η σεζόν του Game of Thrones και όπως είναι λογικό, οι θεωρίες στο ίντερνετ δίνουν και παίρνουν μεταξύ των φανς της δημοφιλούς σειράς. Όλα δείχνουν ότι σε αυτή τη σεζόν θα λυθούν μυστήρια που υπάρχουν από την 1η σεζόν, και ένα από αυτά αποτελεί κι ο Hodor. Δεν είχαμε μάθει πολλά για την προέλευση του αγαθού γίγαντα του GoT έως τώρα, καθώς δεν είναι και ιδιαίτερα ομιλητικός. Όμως, στο 2ο επεισόδιο της σεζόν, ανακαλύψαμε ότι μια φορά και ένα καιρό ο Hodor ήταν ένας νεαρός ιπποκόμος στο Winterfell, άκουγε στο όνομα Willis και μιλούσε κανονικά. Τι συνέβη λοιπόν στο μεσοδιάστημα και η μόνη λέξη που μπορεί να πει πλέον είναι hodor;

<img class="alignnone  wp-image-2538" src="http://www.playit.gr/wp-content/uploads/2016/05/hodor.jpg" alt="hodor" width="777" height="441" />

Κυκλοφορεί μια θεωρία στο διαδίκτυο τις τελευταίες ώρες που μοιάζει ακραία, όμως κατόπιν σκέψης φαίνεται αρκετά πιθανή. Σύμφωνα με αυτήν, Ο Willis (νεαρός Hodor) ήταν warg σαν τον Bran, δηλαδή είχε την ικανότητα να μεταφέρεται μέσα σε ζώα. Επειδή ήταν ιπποκόμος, φαντάζει πιθανότερο να μεταφερόταν σε κάποιο άλογο το οποίο είχε συνηθίσει την παρουσία του. Όπως είδαμε στο flashback του 2ου επεισοδίου, η νεαρή Lyanna Stark ήταν ίσως η μόνη που του φερόταν καλά, συνεπώς φαντάζει εξαιρετικά πιθανό να επέλεγε το δικό της άλογο.

<img class="alignnone  wp-image-2540" src="http://www.playit.gr/wp-content/uploads/2016/05/lyanna.jpg" alt="lyanna" width="779" height="435" />

Ίσως μεταφερόταν μάλιστα στο άλογο της Lyanna για να βρίσκεται κοντά της και να δέχεται τη φροντίδα μιας κοπέλας. Όταν αργότερα ο Rhaegar Targaryen το έσκασε μαζί με τη Lyanna (ή την απήγαγε, δε γνωρίζουμε με βεβαιότητα), είναι εξαιρετικά πιθανό να βρίσκονταν πάνω στα άλογά τους, με αποτέλεσμα ο Willis/Hodor να γίνει μάρτυρας των σημαντικότερων γεγονότων της σειράς. Αυτό ίσως εξηγεί και πως απέκτησε το πρόβλημα ομιλίας, καθώς μπορεί να είχε μεταφερθεί στο άλογο και στη συνέχεια το άλογο αυτό να σφαγιάστηκε σε κάποια από τις πολλές μάχες που δόθηκαν.

Ίσως σας φαντάζει αρκετά «τραβηγμένη» αυτή η θεωρία και με το δίκιο σας. Όμως πάμε να δούμε και μερικά στοιχεία που μας έχει δώσει η σειρά έως τώρα και τα οποία ενισχύουν περισσότερο τη θεωρία μας.

Κατά τη διάρκεια των τεσσάρων πρώτων σεζόν της σειράς, ο Bran δέχτηκε αρκετές προειδοποιήσεις από τον Jojen και τον Three-Eyed Raven να μη μένει πολλή ώρα στο σώμα ενός ζώου. Μάλιστα, στο 2ο επεισόδιο της 4ης σεζόν ο Jojen του είπε: «Είναι επικίνδυνο να μένεις πολλή ώρα στο σώμα του Summer...αν παγιδευτείς εκεί για πολύ καιρό, ίσως ξεχάσεις πως είναι να είσαι άνθρωπος». Πατήστε στο παρακάτω link αν θέλετε να δείτε την επίμαχη σκηνή.

<a href="https://www.youtube.com/watch?v=b6fq-elMOKg">https://www.youtube.com/watch?v=b6fq-elMOKg</a>

Είναι πιθανό το ίδιο να συνέβη και στο Willis, δηλαδή ο Hodor να είναι το άλογο! που έχει παγιδευτεί στο ανθρώπινο σώμα του.

Ένα άλλο στοιχείο που υποστηρίζει την παρούσα θεωρία είναι ο φόβος του Hodor για τους κεραυνούς και τις αστραπές, όπως διαπιστώσαμε στο 9ο επεισόδιο της 3ης σεζόν (δείτε την επίμαχη σκηνή πατώντας το παρακάτω link).

<a href="https://www.youtube.com/watch?v=mJ3kQj9oltg">https://www.youtube.com/watch?v=mJ3kQj9oltg</a>

Ο φόβος αυτός θεωρείται χαρακτηριστικό όλων των αλόγων, ενισχύοντας τη θεωρία μας ακόμα περισσότερο. Επίσης, ο αγαθός γίγαντας έχει δείξει σε αρκετές σκηνές ότι δεν του αρέσουν οι μάχες, σε αντίθεση με το νεαρό εαυτό του που στο flashback του 2ου επεισοδίου τον είδαμε πρόθυμο να ξιφομαχήσει.

Ένα προφανές στοιχείο είναι και η ομοιότητά του με άλογο, καθώς σε όλη τη διάρκεια της σειράς έως τώρα μεταφέρει τον Bran όπου του υποδείξει ο νεαρός άρχοντας.

<img class="alignnone  wp-image-2544" src="http://www.playit.gr/wp-content/uploads/2016/05/hodor2.jpg" alt="hodor2" width="769" height="425" />

Υπάρχει ένα ακόμη σημάδι στο οποίο ο περισσότερος κόσμος δεν έδωσε ιδιαίτερη σημασία. Πίσω στην 4η σεζόν, ο Bran χρησιμοποίησε το χάρισμά του για να «ελέγξει» το Hodor και να σώσει την παρέα. Όμως, σύμφωνα με τους κανόνες του warging, η μεταφορά μπορεί να γίνει μόνο σε ζώα και όχι σε ανθρώπους. Δείτε την επική σκηνή, όπου ο Bran ελέγχει τον Hodor στο παρακάτω link.

<a href="https://www.youtube.com/watch?v=uf-E9pc5JGA">https://www.youtube.com/watch?v=uf-E9pc5JGA</a>

Μήπως λοιπόν ο Hodor δεν είναι άνθρωπος;  Μήπως το μυαλό του είναι μυαλό αλόγου παγιδευμένο σε ανθρώπινο σώμα (ή κάτι ενδιάμεσο) και γι αυτό ο Bran κατάφερε να τον ελέγξει;

Για το τέλος, αφήσαμε το πιο σημαντικό ίσως στοιχείο. Στο φινάλε της 4ης σεζόν, όταν ο Bran, η Meera και ο Hodor συναντούν για πρώτη φορά τον Three-Eyed Raven, αυτός τους λέει τα εξής: «Σας παρακολουθούσα. Όλους σας. Σε όλη σας τη ζωή.  Με χίλια μάτια και ένα». Δείτε παρακάτω την επίμαχη σκηνή.

[embed]https://www.youtube.com/watch?v=7YXnI3HgZbc[/embed]

Γιατί λοιπόν το κοράκι με τα 3 μάτια να παρακολουθεί το Hodor; Ίσως επειδή είναι κι αυτός σημαντικός και είχε το ίδιο χάρισμα με το Bran όταν μεγάλωνε.

Απ' ότι φαίνεται, δε θα χρειαστεί να περιμένουμε πολύ ακόμα για να μάθουμε τι πραγματικά συμβαίνει, καθώς όπως είδαμε στο promo του 3ου επεισοδίου, περιλαμβάνει flashback στο Tower of Joy, οπότε ίσως σε λίγες μέρες να γνωρίζουμε την αλήθεια. Έως τότε, μία είναι η ερώτηση που μας στροβυλίζει στο μυαλό: πως λέγεται το άλογο της Lyanna;

<img class="alignnone  wp-image-2547" src="http://www.playit.gr/wp-content/uploads/2016/05/hodor3.jpg" alt="hodor3" width="985" height="750" />

&nbsp;

&nbsp;

&nbsp;