Η σειρά είναι πραγματικά μια δόση «φρέσκου» αέρα στις κωμικές σειρές, καθώς ξεφεύγει από το τετριμμένο concept του "Friends" που ακολουθούσαν οι περισσότερες, άλλες με επιτυχία (How I Met Your Mother, Big Bang Theory) και άλλες όχι. Το άλλο στοιχειο που εισάγει το Brooklyn Nine-Nine είναι τα μόλις 22λεπτα επεισόδια, ούτως ώστε να μην «κολλάει» σε μία υπόθεση για πολλή ώρα και έτσι να είναι πολύ πιο ανάλαφρη και ευχάριστη η παρακολούθηση.

Όσον αφορά το cast, ο Andy Samberg είναι ένας πολύ αξιόλογος κωμικός με ιδιαίτερο χιούμορ, όμως την παράσταση κλέβει ο Andre Braugher στο ρόλο του διοικητή που αδυνατεί να εκδηλώσει κάποιο συναίσθημα, με ξεκαρδιστικές συνέπειες. Γενικά κάθε μέλος του cast έχει τις στιγμές του, to κωμικό timing είναι αποτελεσματικό και οποιος δει τη σειρά σίγουρα θα λατρέψει τουλάχιστον έναν από τους διαφορετικούς χαρακτήρες της σειράς.