Με αφορμή τις επερχόμενα μέσα στο 2016 μεταφορές των Warcraft και Assassin's Creed στη μεγάλη οθόνη, είναι ευκαιρία να θυμηθούμε τις καλύτερες ταινίες βασισμένες σε δημοφιλή video games. Η πικρή αλήθεια είναι ότι οι περισσότερες απ' αυτές απογοήτευσαν τους gamers και αποδείχθηκε ιδιαίτερα δύσκολο για ένα σκηνοθέτη να μεταφέρει τον χαοτικό κόσμο ενός βιντεοπαιχνιδιού στη μεγάλη οθόνη. Παρ'όλα αυτά, υπήρχαν κάποιες ταινίες που ήταν καλές και κατάφεραν να διατηρήσουν λίγη απ' τη «μαγεία» των παιχνιδιών στα οποία βασίστηκαν.

<strong>5.</strong><em><strong> Mortal Kombat (1995)</strong></em>

<img class="alignnone size-full wp-image-2463" src="http://www.playit.gr/wp-content/uploads/2016/04/5.-Mortal-Kombat.gif" alt="5. Mortal Kombat" width="718" height="404" />

Η ταινία θεωρείται αρκετά κακόγουστη, όμως κατάφερε να πετύχει υιοθετώντας τη βία που χαρακτήριζε και το βιντεοπαιχνίδι. Ο σκηνοθέτης Paul W.S. Anderson έδωσε στους fans αυτό ακριβώς που ήθελαν, ένα τουρνούα όπου οι αγαπημένοι τους χαρακτήρες θα πολεμούσαν μέχρι θανάτου. Το PG-13 σίγουρα «έδεσε» τα χέρια του, όμως η ταινία είχε τις στιγμές της με αρκετές εντυπωσιακές σκηνές μάχης και ένα μνημειώδες soundtrack.

<strong>4.</strong> <em><strong>Hitman (2007)</strong></em>

<img class="alignnone size-full wp-image-2464" src="http://www.playit.gr/wp-content/uploads/2016/04/4.-Hitman.gif" alt="4. Hitman" width="640" height="360" />

Η ταινία γνώρισε αρκετή αμφισβήτηση όταν πρωτοκυκλοφόρησε, με τους κριτικούς να τονίζουν την έλλειψη χιούμορ και την υπερβολική χρήση slow motion. Όμως, όλοι συμφώνησαν ότι ο πρωταγωνιστής Timothy Olyphant ήταν ο ιδανικός για το ρόλο του πράκτορα 47. Είχε αυτό το ψυχρό βλέμμα του επαγγελματία εκτελεστή, και σε συνδυασμό με τις εντυπωσιακές σκηνές δράσης, το "Hitman" αποτέλεσε μια αξιόλογη μεταφορά της θρυλικής σειράς βιντεοπαιχνιδιών.

<strong>3.</strong> <em><strong>Resident Evil (2002)</strong></em>

<img class="alignnone size-full wp-image-2465" src="http://www.playit.gr/wp-content/uploads/2016/04/3.-Resident-Evil.gif" alt="3. Resident Evil" width="718" height="404" />

Δεν είναι αυτό που θα αποκαλούσαμε καλή ταινία, το σενάριο είναι κάτω του μετρίου, όμως παρ'όλα αυτά το "Resident Evil" αποτελεί για πολλούς μια «ένοχη απόλαυση». Ο σκηνοθέτης Paul W.S. Anderson καταφέρνει να «κλέψει» λίγη από τη μαγεία των παιχνιδιών και σε συνδυασμό με μερικές ατμοσφαιρικές σκηνές, κάποια τέρατα πιστά στο πρωτότυπο και την πολύ καλή επιλογή της Mila Jovovich στο ρόλο της Alice, η ταινία καταφέρνει να αποζημιώσει τους πολλούς fans της θρυλικής σειράς βιντεοπαιχνιδιών.

<strong>2.</strong> <em><strong>Silent Hill (2006)</strong></em>

<img class="alignnone size-full wp-image-2466" src="http://www.playit.gr/wp-content/uploads/2016/04/2.-Silent-Hill.gif" alt="2. Silent Hill" width="718" height="404" />

Όπως οι περισσότερες ταινίες της λίστας, δέχτηκε πολλές αρνητικές κριτικές, με τις περισσότερες να τονίζουν την πολύ μεγάλη διάρκεια και την «κοιλιά» που υπάρχει στα μισά της ταινίας. Συνολικά όμως, το "Silent Hill" είναι ένα ατμοσφαιρικό θρίλερ με αρκετές τρομακτικές σκηνές, καταφέρνοντας να μεταφέρει με επιτυχία στη μεγάλη οθόνη το story και την ατμόσφαιρα του πρώτου βιντεοπαιχνιδιού του θρυλικού franchise τρόμου.

<strong>1.</strong> <em><strong>Prince of Persia: The Sands of Time (2010)</strong></em>

<img class="alignnone size-full wp-image-2467" src="http://www.playit.gr/wp-content/uploads/2016/04/1.-Prince-of-Persia.gif" alt="1. Prince of Persia" width="718" height="404" />

Μπορεί να απογοήτευσε αρκετούς fans της δημοφιλούς σειράς βιντεοπαιχνιδιών που είχαν κάτι άλλο στο μυαλό τους, όμως αποτελεί μέχρι και σήμερα την καλύτερη μεταφορά βιντεοπαιχνιδιού στη μεγάλη οθόνη. Το μεγάλο budget έπιασε τόπο, καθώς η κινηματογραφία είναι εξαιρετική και το ίδιο ισχύει για τα εντυπωσιακά σκηνικά, τα κοστούμια και την υψηλή ποιότητα παραγωγής. Το cast είναι πολύ καλό, υπάρχει αρκετή δράση και χιούμορ και παρά το σχετικά αδύναμο σενάριο, η ταινία είναι πολύ καλή.

&nbsp;