Ίσως κάποιοι να μην το θυμούνται, αλλά υπήρχε μια εποχή που στην τηλεόραση υπήρχαν μόνο κακογραμμένες σαπουνόπερες, ντοκιμαντέρ, ειδήσεις και λιγοστές μέτριες σειρές μυστηρίου. Φυσικά, και σήμερα υπάρχουν όλα αυτά, αλλά χάρη στην ψηφιακή τηλεόραση και στο διαδίκτυο, είμαστε σε θέση να βλέπουμε σειρές που κοντράρουν τις μεγαλύτερες ταινίες του Hollywood σε ποιότητα παραγωγής. Αν κοιτάξουμε λίγο μερικές από τις καλύτερες σειρές των τελευταίων 15 ετών, θα δούμε οτι έχουν φέρει το είδος σε πολύ υψηλό επίπεδο και μέσα από αυτές έχουμε γνωρίσει μερικούς αξέχαστους ηθοποιούς και χαρακτήρες που υποδύονται.

Όμως τι πραγματικά κάνει ένα χαρακτήρα αξέχαστο; Υπάρχουν πολλά στοιχεία που μπορεί να εκτιμήσει ένας θεατής πάνω σε κάποιο χαρακτήρα, όμως στη δική μου λίστα θα προσπαθήσω να κατατάξω τους 10 πιο «badass» χαρακτήρες που είδαμε στη μικρή οθόνη, με άλλα λόγια χαρακτήρες στους οποίους όλοι θα θέλαμε να μοιάσουμε καθώς είναι «πολύ σκληροί για να πεθάνουν». Η λίστα περιλαμβάνει ένα χαρακτήρα από κάθε σειρά, γιατί αλλιώς θα έβαζα πολλούς από το The Walking Dead, ως μη αντικειμενικός TheGovernor.

&nbsp;

<strong>10. Richard Harrow - Boardwalk Empire</strong>

<img class="alignnone size-full wp-image-2239" src="http://www.playit.gr/wp-content/uploads/2016/04/10.gif" alt="10" width="720" height="402" />

O Harrow είναι ο πιο τραγικός χαρακτήρας στο Boardwalk Empire, και ίσως ο πιο συμπαθής από άποψη χαρακτήρα. Επίσης, έχει παραμορφωθεί στον πόλεμο, κάτι που τον κάνει περισσότερο ηρωικό. Η αφοσίωσή του προς τον Tommy, καθως και η θέλησή του να προστατεύσει την Angela από το μεθυσμένο πατέρα της δείχνουν την ανθρώπινη πλευρά του, παρά τις αρκετά βίαιες πράξεις του στην σειρά. Ο Jack Huston δίνει μια εξαιρετική ερμηνεία, η μάσκα που φοράει είναι «cool» και όλα αυτά τον κάνουν έναν από τους πιο «ιδιαίτερους» χαρακτήρες που είδαμε ποτέ.

<em><strong>9. Raylan Givens</strong></em>

<img class="alignnone size-full wp-image-2240" src="http://www.playit.gr/wp-content/uploads/2016/04/9.gif" alt="9" width="640" height="360" />

Δε χρειάζεται να είναι κάποιος σωματικά δυνατός η εντυπωσιακός εμφανισιακά για να θεωρηθεί badass. Ο Raylan από αστυνόμος στο Miami επιστρέφει για να γίνει σερίφης στη γενέτειρά του και καταφέρνει πάρα πολλά έχοντας ως συντρόφους του μόνο το όπλο του, το jacket και το καουμπόικο καπέλο του. Μπορεί να μην αποτελεί επιβλητική φιγούρα, όταν όμως «τα παίρνει» και βλέπεις αυτό το κλασσικό έντονο βλέμμα του, τότε καλύτερα να μην τα βάλεις μαζί του γιατί δε πρόκειται να βγεις κερδισμένος.

<em><strong>8. Vic Mackey - The Shield</strong></em>

<img class="alignnone size-full wp-image-2241" src="http://www.playit.gr/wp-content/uploads/2016/04/8.gif" alt="8" width="480" height="360" />

Το The Shield, όπως και πολλές άλλες σειρές, έχει έναν αμφιλεγόμενο πρωταγωνιστή με αρκετά στοιχεία αντιήρωα. Στη μια στιγμή, το βλέπουμε να παλεύει εναντίων ατόμων που κακοποιούν παιδία μέχρι τέλους και σε άλλη στιγμή τον βλέπουμε να κλέβει στοιχεία για να τα πουλήσει και να κάνει συμφωνίες με εμπόρους ναρκωτικών. Στο τέλος, αυτό είναι που κάνει το χαρακτήρα του τόσο badass, ότι φτάνει στα άκρα και παραβιάζει κανόνες για να επιβάλει τη δικαιοσύνη που εκείνος θεωρεί ότι πρέπει να επιβληθεί.

<em><strong>7. Tyrion Lannister - Game of Thrones</strong></em>

<img class="alignnone size-full wp-image-2242" src="http://www.playit.gr/wp-content/uploads/2016/04/7.gif" alt="7" width="718" height="404" />

Ένα από τα πράγματα που κάνουν ένα χαρακτήρα badass είναι να μην υπολογίζει τι λένε οι άλλοι για εκείνον. Αυτό είναι και το βασικό χαρακτηριστικό του Tyrion. Ξέρει ότι είναι μικρότερος σε μέγεθος από τους περισσότερους άντρες στο Westeros, όμως άμα περάσεις ένα λεπτό μαζί του θα σε κάνει να νιώσεις ότι εσύ είσαι ο «μικρός». Δεν αφήνει τίποτα να πέσει κάτω και οι απαντήσεις του μερικές φορές «πονούν» περισσότερο από 100 βέλη. Μας απέδειξε στο τέλος της 2ης σεζόν ότι μπορεί να πολεμήσει αν χρειαστεί, όμως τις περισσότερες φορές προτιμά να έχει για συντροφιά ένα ποτήρι κρασί και κάποια από τις πόρνες του King's Landing. Η τεράστια επιτυχία του χαρακτήρα οφείλεται κατά κύριο λόγο στον Peter Dinklage και στην υπέροχη ερμηνεία του που κάνει τoν Tyrion εναν από τους πιο badass χαρακτήρες στην TV.

<em><strong>6. Ragnar Lothbrok - Vikings</strong></em>

<img class="alignnone size-full wp-image-2243" src="http://www.playit.gr/wp-content/uploads/2016/04/6.gif" alt="6" width="718" height="404" />

Πρώτα απ' όλα, είναι Βίκινγκ, αυτό από μόνο του τον κάνει badass. Επίσης, έχει cool μούσι, μοϊκάνα και τατουάζ. Οι fans του εκτιμούν το ότι είναι ήρεμος και προσιτός κοντά στην οικογένειά του, όμως όταν αρχίσει η μάχη γίνεται ανελέητος. Ο ανερχόμενος Travis Fimmel, τον οποίο πρόκειται να δούμε στο επερχόμενο World of Warcraft, ερμηνεύει ιδανικά τον Ragnar με τους λόγους του πριν από μάχες να ξεσηκώνουν συντρόφους και θεατές μαζί.

<em><strong>5. Giannicus - Spartacus</strong></em>

<img class="alignnone size-full wp-image-2244" src="http://www.playit.gr/wp-content/uploads/2016/04/5.gif" alt="5" width="718" height="404" />

Ο Giannicus είναι πιθανότατα ο πιο ενδιαφέρον χαρακτήρας στη σειρά. Είναι κέλτης, λατρέυει γυναίκες και αλκοόλ, όμως είναι πολύ συναισθηματικός, προστατεύοντας με πάθος τους δικούς του ανθρώπους. Μια σκηνή στο Gods of the Arena, όπου νικάει έναν αντίπαλο με δεμένα τα μάτια, είναι ενδεικτική του πόσο badass είναι αυτός ο τύπος. Έχει σκοτώσει αμέτρητους αντιπάλους, και πάντα το κάνει γελαστός και με άψογο στυλ.

<em><strong>4. Walter White - Breaking Bad</strong></em>

<img class="alignnone size-full wp-image-2245" src="http://www.playit.gr/wp-content/uploads/2016/04/4.gif" alt="4" width="718" height="404" />

Αλήθεια, πόσους από τους καθηγητές σας στο λύκειο θα θεωρούσατε badass; Μάλλον κανέναν ε; Λογικό, καθώς ο καθηγητής σας δεν ήταν μεγαλέμπορος ναρκωτικών που δεν έχει τίποτα να χάσει. Η μετατροπή του Walter White από ένα ήπιο καθηγητή χημείας σε έναν βίαιο, ασυμβίβαστο και αδίστακτο έμπορο ναρκωτικών ήταν γεμάτη με επικές στιγμές που έγραψαν ιστορία στην τηλεόραση. Η ερμηνεία του Bryan Cranston ήταν τόσο καλή που μπορούσαμε να δούμε επεισόδιο με επεισόδιο τη μετατροπή αυτή να πραγματοποιείται μπροστά στα μάτια μας. Το πιο cool χαρακτηριστικό του Walter ήταν η ικανότητά του να χρησιμοποιεί ευρηματικά τις επιστημονικές γνώσεις του για να πετύχει τον εκάστοτε σκοπό του, δείχνοντας ότι σε πολλές περιπτώσεις η εξυπνάδα νικάει τη σωματική δύναμη.

<em><strong>3. Daryl Dixon - The Walking Dead</strong></em>

<img class="alignnone size-full wp-image-2246" src="http://www.playit.gr/wp-content/uploads/2016/04/3.gif" alt="3" width="718" height="404" />

Οι fans των ταινιών με ζόμπι συνηθίζουν να συζητούν μεταξύ τους πώς θα ήταν η ζωή σε ένα τέτοιο ενδεχόμενο. Το μόνο σίγουρο είναι ότι οι περισσότεροι θα ήθελαν να είναι σαν τον Daryl του The Walking Dead. Είναι απίστευτο το πόσο ψύχραιμος παραμένει αυτός ο τύπος εν μέσω της αποκάλυψης των ζόμπι. Συνδυάζοντας τα ζωώδη ένστικτα του αδερφού του Merle και την ανθρώπινη και ηγετική φυσιογνωμία του Rick, ο Daryl έχει γίνει ένα απαραίτητο μέλος της ομάδας και φυσικά ο πιο badass χαρακτήρας στη σειρά. Όταν τον βλέπεις να βγάζει ένα βέλος από το χτυπημένο πόδι του και να το εκτοξεύει στο κεφάλι ενός ζόμπι με το αγαπημένο του τόξο, λες εντάξει, δεν γίνεται πιο badass από αυτό.

<em><strong>2. Frank Castle - Daredevil</strong></em>

<img class="alignnone size-full wp-image-2247" src="http://www.playit.gr/wp-content/uploads/2016/04/2.gif" alt="2" width="718" height="404" />

Ο Frank Castle είναι ένας εξαιρετικά δημοφιλής χαρακτήρας από comics, όμως έως τώρα δεν είχε παρουσιαστεί με τον καλύτερο τρόπο στη μεγάλη οθόνη. Εδώ, ξεκίνησε ως ένας παράπλευρος χαρακτήρας της σειράς και τελικά κατέληξε να κλέψει την παράσταση, επισκιάζοντας και τον ίδιο τον Daredevil. Αυτό συνέβη χάρη στην εξαιρετική ερμηνεία του Jon Bernthal, του οποίου η επιβλητική παρουσία «καλύπτει» τα πάντα. Ο "The Punisher" λοιπόν, όπως γίνεται γνωστός στην κοινή γνώμη, είναι μια φονική μηχανή αλλά δεν είναι παράφρων. Αρχικά, ήθελε να εκδικηθεί για τον τραγικό χαμό της οικογένειάς του, η οποία βρέθηκε ανάμεσα σε ένα «ξεκαθάρισμα λογαριασμών», όμως στη συνέχεια αποφασίζει ότι πρέπει να εξοντώσει κάθε εγκληματία στο Hell's Kitchen, κάνοντας μας να τον συμπαθήσουμε ακόμη περισσότερο. Ως ο απόλυτος badass εδραιώθηκε σε μία σκηνή στις φυλακές, η οποία είναι τόσο φοβερή που αξίζει μόνο γι αυτήν να δείτε τη 2η σεζόν του Daredevil. Πλέον, ελπίζουμε ο "The Punisher" του Bernthal να επιβραβευθεί με δική του σειρά, όπως φημολογείται ήδη.

<em><strong>1. Jack Bauer - 24</strong></em>

<img class="alignnone size-full wp-image-2248" src="http://www.playit.gr/wp-content/uploads/2016/04/1.gif" alt="1" width="718" height="404" />

Απλά δε γίνεται να φτιάξει κάποιος λίστα με τους πιο badass χαρακτήρες σε σειρές και να μην έχει μέσα το Jack Bauer. Το άτομο έχει σταματήσει μόνος του άπειρες απόπειρες δολοφονίας του προέδρου των ΗΠΑ, πυρηνικές απειλές, επιθέσεις με χημικά, «κακούς» ηγέτες κρατών αλλά και απειλές και προδοσίες μέσα στην ίδια του την οργάνωση. Φυσικά, το γεγονός ότι τα κάνει όλα αυτά μέσα σε 24 ώρες τον κάνει ακόμα πιο badass. Από την πρώτη στιγμή που είδαμε τον Jack στην 1η σεζόν, καταλάβαμε τι θα επακολουθούσε, όταν πυροβόλησε έναν ανώτερό του στο πόδι γιατί υποπτευόταν ότι είναι προδότης. Ήταν ένας έξυπνος τρόπος από τους υπεύθυνους της σειράς να μας δείξουν ότι ο Jack θα έφτανε στα άκρα για να πετύχει το σκοπό του. Στις επόμενες 7 σεζόν, είδαμε το Jack να βασανίζει, να σκοτώνει και να σκηνοθετεί το θάνατο άλλων, ακόμα και του ίδιου. Το αποκορύφωμα ήταν η 4η σεζόν, όπου πραγματοποίησε ίσως την καλύτερη διάσωση που είδαμε ποτε στη μικρή οθόνη και εδραιώθηκε ως ο πιο badass χαρακτήρας στην ιστορία της τηλεόρασης.